
ABSTRACT

Având alte tradiţii şi alte culturi, ţările din Orientul Mijlociu au şi legislaţii ale muncii care se bazează pe alte principii decât cele din Europa. Sunt deja zeci de ani de când  cetăţenii romani merg să lucreze în state din Orientul Mjlociu, iar agentiile de recrutare din România prezintă din ce în ce mai multe joburi în aceste state.

De regulă, în ţările arabe se caută în special lucrători calificaţi, cu experienţă şi specialişti în domeniul petrolier, al căilor ferate şi construcţii. Salariile pentru muncitorii
 şi specialiştii români sunt uneori de căteva ori mai mari decât cele oferite în Europa.

Dezavantajele unui loc de muncă intr-un stat islamic ţin de condiţiile de angajare, care sunt mai putin relaxante decât în majoritatea ţărilor din zona euro.

Prezenta lucrare nu reprezintă un raport de informare ci un studiu documentar în care sunt relevate pe larg aspecte comparative legate de legislaţia muncii în state arabe şi Israel respectiv particularităţi vizând drepturile lucrătorilor străini şi condiţiile de accedere pe piaţa muncii din Orientul Mijlociu
.

Legislaţia muncii din Egipt oferă anunite drepturi pentru lucrătorii străini. Astfel, preavizul minim pentru concediere este de 60 de zile, iar angajatorul nu poate concedia fără o audiere formală în faţa unei comisii a Ministerului Muncii şi Formării Profesionale.
Legislaţia muncii din Arabia Saudită prevede un lucru interesant, şi anume: celor care nu au un contract de muncă li se aplică o parte din prevederile legislaţiei muncii, pentru protejarea lor (principiul se regăseşte şi în alte state arabe). În plus, statul arab are un sofisticat sistem electronic de înregistrare a angajaţilor. Aceasta se datorează şi faptului că o parte din joburile disponibile pe piaţă sunt rezervate doar cetăţenilor din Arabia Saudită. 
În Dubai, aplicarea legislaţiei muncii se realizează chiar şi în lipsa unui contract. Spre deosebire de Israel, în Dubai dacă un contract de muncă nu garantează salariul minim legal, poate fi sesizată instanţa pentru revendicarea drepturilor minime prevăzute de lege. 
În Israel, deşi legea oferă o sumedenie de modalităţi de protecţie socială, există şi responsabilitatea legată de conţinutul contractului. De exemplu, un contract de muncă semnat şi care garantează mai puţine drepturi decât legea, va avea putere mai mare decât legea în faţa unei instanţe de judecată. 

ARABIA SAUDITĂ

I. Redăm, în continuare, principiile generale, incluse în Codul muncii din Arabia Saudită aprobat prin Decretul Regal No. M/51 23 Sha'ban 1426 din 27 septembrie 2005, capitolul III, dedicat problematicii angajaţilor străini. 

Recrutarea din străinătate a lucrătorilor pentru muncă în Arabia Saudită nu poate fi efectuată decât cu aprobarea autorităţilor saudite (art.32). 

Un cetăţean străin poate să desfăşoare activităţi lucrative după obţinerea unui permis de muncă din partea Ministerului Muncii. Condiţiile pentru acordarea permisului sunt (art.33):

(1) Lucrătorul a intrat legal în ţară şi este autorizat să muncească. 

(2) Dispune de calificarea profesională sau academică de care are 
nevoie ţara şi pe care nu o au cetăţenii saudiţi sau  numărul acestora este insuficient pentru a satisface solicitările interne, sau aparţin categoriei de lucrători obişnuiţi de care ţara are nevoie. 

(3) Are un contract cu angajatorul şi se află în responsabilitatea acestuia.

Noţiunile de “muncă”, „activităţi lucrative” din acest articol cuprind orice activitate din domeniul industrial, comercial, agricol, financiar sau de altă natură, precum şi orice servicii, inclusiv servicii domestice.


( Nicio autorizare sau licenţă cerută de  orice altă agenţie implicată în perfectarea unui contract de muncă nu poate substitui permisul de muncă. 

( Înaintea reînnoirii permisului de muncă, trebuie să se constate că nu există solicitanţi saudiţi care să deţină calificările necesare şi este în măsură să 
desfăşoare activitatea respectivă.
( Ministrul Muncii emite o decizie specială prin care se stabilesc profesiile şi locurile de muncă interzise pentru cetăţeni străini. 

( Contractul de muncă pentru cetăţenii străini se prezintă în formă scrisă şi este pentru o perioadă determinată. În cazul în care contractul nu prevede în mod explicit o  durata, valabilitatea permisului de muncă se prezumă a fi durata contractului (art. 37).

( Un angajator nu poate angaja un lucrător într-o profesie, alta decât cea 
specificată în permisul de muncă. Înainte de derularea procedurilor legale pentru schimbarea profesiei, lucrătorului
 îi este interzis să se angajeze într-o altă profesie (art. 38).

( Cu excepţia cazului în care regulile şi procedurile legale sus-menţionate au fost îndeplinite, un angajator nu poate să permită unui lucrător de a desfăşura activităţi lucrative pentru terţi, iar lucrătorul nu se poate angaja la alţi angajatori. În mod similar, un angajator nu poate angaja lucrători ai altor angajatori.

( Angajatorul suportă taxele legate de recrutarea cetăţenilor străini, taxele aferente obţinerii permisului de şedere (Igama) şi a permisului de muncă, pentru reînnoirea lor şi amenzile care rezultă din întârzierea în obţinerea lor, precum şi taxele pentru schimbarea profesiei, pentru vizele de ieşire şi reintrare şi bilete de întoarcere în ţara de origine a lucrătorului, la sfârşitul relaţiei contractuale dintre cele două părţi.

( Lucrătorul trebuie să suporte costurile de revenire în ţara sa de origine în cazul în care acesta este inapt pentru muncă sau în cazul în care doreşte să se întoarcă în ţara sa de origine, fără un motiv legitim. 
( Angajatorul va suporta taxele de transfer la serviciile unui lucrător
care doreşte să transfere serviciul său la el.

(Angajatorul suportă cheltuielile de transport al corpului neînsufleţit, în cazul decesului, până la locul unde a fost încheiat contractul sau până la locul de recrutare, cu excepţia cazului în care lucrătorul este înmormântat în Arabia Saudită, în baza aprobării familiei sale. Angajatorul va fi exonerat de această răspundere dacă cheltuielile sunt preluate de Organizaţia Generală de Asigurări Sociale (Gosi).  

II. Principiile generale cuprinse în Codul muncii sunt preluate şi explicitate în detaliu în Normele – Regulamentele de aplicare, după cum urmează
: 

Contractul de muncă (art. 51 - 60)

· Contractul de muncă se încheie în două exemplare, câte un exemplar pentru fiecare parte. Totuşi, un contract se consideră a fi valabil chiar dacă nu în forma scrisă. În această situaţie, lucrătorul poate prezenta contractul şi drepturile care decurg din acestea. Oricare dintre părţi poate oricând solicita redactarea în formă scrisă a contractului. În ceea ce priveşte lucrătorii guvernamentali sau din corporaţii publice, decizia de numire sau ordinul emis de către autoritatea competentă va servi drept contract.
· Contractul de muncă trebuie să includă în primul rând, numele angajatorului, adresa, numele lucrătorului, naţionalitatea, elementele de identificare, salariul agreat, categoria şi locul de muncă, data angajării, durata contractului, dacă a fost stabilită. 
· În cazul în care lucrătorul se află în perioadă de probă, aceasta trebuie să fie expres menţionată în contractul de muncă. Perioada de probă nu trebuie să depăşească 90 de zile, în afara sărbătorilor religioase, vacanţelor şi concediilor medicale. Fiecare parte are dreptul de a rezilia contractul în această perioadă, cu excepţia cazului în care contractul cuprinde o clauză care îi dă dreptul de reziliere numai în una dintre excepţiile menţionate.
· Un lucrător nu se poate afla în perioadă de probă de mai multe ori la acelaşi angajator. Ca o excepţie, lucrătorul poate, cu acordul celor două părţi contractante, să fie supus unei alte perioade de probă, de cel mult nouăzeci de zile, cu condiţia ca această perioadă să presupună o altă profesie sau o altă activitate. În cazul în care contractul este reziliat în timpul perioadei de probă, niciuna dintre părţi nu va avea dreptul la despăgubiri iar lucrătorul are dreptul la o recompensă (premiere) la sfârşitul contractului.
· Contractul pe perioadă determinată încetează la expirarea valabilităţii acestuia. În cazul în care cele două părţi continuă punerea lui în aplicare, aceasta va fi considerat reînnoit, pentru o perioadă nedeterminată de timp, sub rezerva dispoziţiilor art. 37 din Codul muncii, referitoare la cetăţenii străini. 
· În cazul în care contractul pe durată determinată include o clauză de 
reînnoire pentru o perioadă similară sau pentru un termen specificat, contractul va fi reînnoit pentru perioada convenită. În cazul în care contractul este reînnoit pentru două mandate consecutive sau în cazul în care durata iniţială a contractului sau perioada de reînnoire însumează până la trei ani,  iar cele două părţi continuă să-l pună în aplicare, contractul va deveni un contract pe termen nedeterminat.
· În toate cazurile în care durata contractului este reînnoită pentru o anumită perioadă de timp, perioada de reînnoire a contractului trebuie să fie o prelungire a termenului iniţial în ceea ce priveşte stabilirea drepturilor lucrătorului, extinderea fiind considerată perioadă de serviciu a lucrătorului.
· Dacă contractul presupune executarea unor lucrări specifice, el trebuie 
terminat odată cu finalizarea lucrărilor convenite.
· Angajatorul nu poate transfera lucrătorul de la locul iniţial de muncă într-un alt loc, ceea ce ar atrage după sine o schimbare locului său de reşedinţă, în cazul în care un astfel de transfer este de natură să cauzeze un prejudiciu grav pentru lucrător şi nu se justifică prin natura muncii.
· Un lucrător plătit cu un salariu plătit nu poate fi reclasificat ca beneficiar de plată cu ziua, cu ora sau cu salariu, nici ca lucrător plătit pe operaţiune, cu excepţia cazului în care lucrătorul este de acord în scris cu aceasta şi fără a aduce atingere drepturilor pe care le-a dobândit în timpul perioadei lucrate contra unui salariu lunar.
· Fără a aduce atingere dispoziţiilor art.38 din Codul muncii, unui 
lucrător nu îi pot fi atribuite sarcini care sunt substanţial diferite de munca convenită, fără acordul său scris, cu excepţia cazurilor de necesitate, dictate de circumstanţe tranzitorii şi pentru o perioadă de maximum treizeci zile pe an.
Obligaţiile angajatorului (art. 61 – 64)
- Pentru punerea în aplicare a prevederilor Codului muncii, reglementările 
şi deciziile de interpretare cer angajatorului: 

a. Să se abţină de la utilizarea lucrător fără plată și să reţină salariul, integral sau parţial, în absenţa unui instrument legal. Angajatorul va trata lucrătorii săi cu respectul cuvenit  şi se va abţine de la orice acţiune sau exprimări care pot aduce atingere demnităţii şi preceptelor religioase ale acestuia. 

b. Să acorde lucrătorului timpul necesar să-şi exercite drepturile prevăzute în Codul muncii, fără reţineri din salarii pentru timpul respectiv. El poate să organizeze exercitarea acestor drepturi într-un mod care să nu prejudicieze desfăşurarea activităţii. 

c. Să ajute angajaţii autorităţilor competente în îndeplinirea obligaţiilor care decurg din Codul muncii. 

- La expirarea contractului de muncă, angajatorul este obligat să: 
 
(1) Elibereze lucrătorului, la cerere şi în mod gratuit, un certificat privind experienţa sa de muncă, data angajării sale, data încetării contractului de muncă, indicând activitatea desfăşurată, profesia şi ultimul salariu primit. În cazul în care certificatul conţine observaţii care prejudiciază reputaţia lucrătorului sau sunt de natură să limiteze şansele sale de angajare, necesar ca motivele respective să fie precizate. 

(2) Returnarea către lucrător a tuturor certificatelor şi documentelor depuse la angajator.


Norme disciplinare (art. 67 – 73)

- Angajatorul nu poate aplica lucrătorului o sancţiune care nu este prevăzută în Codul muncii sau în normele şi deciziile de aplicare.


- Sancţiunea nu poate fi înăsprită dacă fapta se repetă dar este săvârşită  după 180 de zile de la comiterea precedentei încălcări a normelor, calculată de la data la care lucrătorul a fost informat cu privire la pedeapsa respectivă.
- Lucrătorul nu poate fi acuzat de o infracţiune descoperită după treizeci de zile de la data comiterii, şi nici nu poate fi supus unei sancţiuni disciplinare după treizeci de zile de la data încheierii investigaţiei şi stabilirea vinovăţiei lucrătorului.
- Lucrătorul nu poate fi sancţionat disciplinar pentru un act comis în afara locului de muncă, cu excepţia cazului în care un astfel de act este legat de activitatea sa, de angajator sau de managerul şef. De asemenea, nu poate fi amendat pentru o singură încălcare cu o sumă mai mare decât salariul cuvenit pentru cinci zile de lucru, şi nu se poate aplica mai mult decât o pedeapsă pentru aceeaşi abatere. Nu pot fi aplicate mai multe penalităţi care să depăşească însumat salariul pentru 5 zile într-o lună sau suspendarea din activitate, fără plată, pentru maximum cinci zile pe lună. 
- O măsură disciplinară nu poate fi impusă unui lucrător decât  după notificarea în scris a acestuia cu privire la acuzaţiile aduse, după interogarea lui şi ascultarea apărării sale şi înscrierea acesteia într-o minută care se păstrează în dosarul lui profesional. Interogatoriul poate fi verbal în cazul unor abateri care implică sancţiuni ce nu depăşesc un avertisment sau o reducere cu o zi a salariului. Acest lucru se înregistrează într-o minută.
- Decizia de sancţionare se notifică în scris. Dacă lucrătorul refuză să primească notificarea sau dacă acesta este absent, notificarea va fi trimisă la adresa indicată în dosarul său prin scrisoare recomandată cu confirmare de primire. Lucrătorul poate contesta  decizia de sancţionare în termen de cincisprezece zile lucrătoare de la data notificării. Contestaţia se depune la Comisia de soluţionare a litigiilor de muncă, care are obligaţia de a emite decizia sa în termen de treizeci de zile de la data înregistrării contestaţiei.


- Amenzile impuse lucrătorilor se înscriu într-un registru special, cuprinzând numele muncitorului, salariile sale, cuantumul amenzii, motivele şi data amenzii. Aceste amenzi nu pot fi altfel folosite decât în interesul lucrătorilor firmei, cu acordul Ministerului Muncii.

Încetarea contractului de muncă (art. 74 – 82)

- Contractul de muncă încetează în următoarele cazuri: 

a. În cazul în care ambele părţi sunt de acord să înceteze contractul, cu condiţia ca acordul lucrătorului să fie în scris.

b. În cazul în care expiră termenul în scris în contract, fără ca acesta să fie reînnoit, în mod explicit, în conformitate cu dispoziţiile Codului muncii, situaţie în care acesta va rămâne în vigoare până la expirarea angajamentului de muncă.

c. La opţiunea oricăreia dintre părţi, în cazul contractelor pe termen nedeterminat
d. Lucrătorul atinge vârsta de pensionare, care este de şaizeci de ani pentru bărbaţi şi cincizeci şi cincizeci de ani pentru femei, cu excepţia cazului în care cele două părţi convin asupra continuării activităţii după această vârstă. Vârsta de pensionare poate fi redusă în cazuri de pensionare anticipată, în conformitate cu prevederile regulamentului de organizare a muncii. Dacă există un contract de muncă pe durată determinată şi a cărui valabilitate se extinde peste vârsta de pensionare, contractul se va încheia la sfârşitul termenului prevăzut de acesta. 
- În cazul în care contractul este pe durată nedeterminată, oricare dintre părţi poate denunţa contractul pentru un motiv valabil, prezentat celeilalte părţi într-o notificare scrisă, cu cel puţin treizeci de zile înainte de data încetării, dacă lucrătorul este plătit cu salariu lunar şi cu cel puţin cincisprezece zile, pentru celelalte modalităţi de plată a salariului.

- Dacă partea care iniţiază reziliere contractului nu respectă termenele menţionate, aceasta este obligată să plătească celeilalte părţi compensaţii egale a salariul lucrătorului pe durata notificării sau diferenţa rezultată. Ultimul salariu primit de către lucrător este bază pentru estimarea compensaţiei pentru lucrătorii care sunt plătiţi după criteriul intervalelor de timp. Pentru lucrătorii care sunt plătiţi pe un alt criteriu, estimarea trebuie să ia în considerare prevederile art. 96.
- În cazul în care contractul este reziliat pentru un motiv ilegitim, partea afectată are dreptul la o compensaţie, evaluată de către Comisia pentru soluţionarea conflictelor de muncă, luându-se în considerare condiţiile de încetare precum şi daunele materiale reale, potenţiale şi morale suferite.

- Lucrătorul care a fost concediat de la locul de muncă, fără un motiv valabil poate cere repunerea în drepturi. Astfel de demersuri sunt analizate de Comisiile de soluţionare a conflictelor de muncă, în conformitate cu prevederile Codului muncii şi ale Regulamentelor de soluţionare a litigiilor.

- Angajatorul nu poate rezilia contractul fără acordarea unei recompense, a unui preaviz sau a unei despăgubiri, cu excepţia următoarelor cazuri, şi cu condiţia că lucrătorul a avut şansă să îşi expună motivele pentru care se opune încetării contractului :

a. În cazul în care, în timpul sau în procesul muncii lucrătorul îşi agresează angajatorul, managerul-şef sau pe oricare dintre superiorii săi.

b. În cazul în care lucrătorul nu îşi execută obligaţiile principale care decurg din contractul de muncă, sau nu respectă ordinele trasate în mod regulamentar, sau în cazul în care, contrar avertismentelor, în mod deliberat încalcă normele privind siguranţa muncii. 

c. În cazul în care se dovedeşte că lucrătorul a comis o abatere sau un act necinstit sau are probleme de integritate.

d. În cazul în care lucrătorul comite în mod deliberat acte directe sau indirecte cu intenţia de a provoca pierderi materiale angajatorului, cu condiţia ca angajatorul să fi raportat incidentul la autorităţile competente în douăzeci şi patru de ore de la luarea la cunoştinţă.

e. În cazul în care lucrătorul recurge la un fals, în scopul obţinerii locului de muncă.

f. În cazul în care lucrătorul este angajat pe o perioada de probă.

g. În cazul în care lucrătorul absentează fără motiv valabil pentru mai mult de douăzeci de zile într-un an sau pentru mai mult de zece zile consecutive, cu condiţia ca demiterea să fie precedată de un avertisment scris din partea angajatorului. 

h. În cazul în care lucrătorul profită de poziţia sa de serviciu în folos personal.

i. În cazul în care lucrătorul divulgă secrete de serviciu - industriale sau comerciale. 

- Fără a aduce atingere drepturilor sale statutare, lucrătorul poate părăsi locul de muncă fără preaviz, în oricare dintre următoarele situaţii:

a. În cazul în care angajatorul nu reuşeşte să-şi îndeplinească principalele sale obligaţii contractuale sau normative faţă de lucrător.

b. În cazul în care angajatorul sau reprezentantul lui apelează la operaţiuni frauduloase în perioada de valabilitate a contractului, cu privire la condiţiile de muncă.

c. În cazul în care angajatorul atribuie lucrătorului, fără consimţământul acestuia lucrări care, în esenţă, sunt diferite de munca convenită prin contract sau dacă angajatorul, un membru al familiei sale, sau managerul-şef comite un atac de violenţă sau un act imoral împotriva lucrătorului sau împotriva oricăruia dintre membrii familiei sale.

d. Dacă comportamentul angajatorului sau managerului-şef se caracterizează prin cruzime, injustiţie sau insultă.

e. În cazul în care există la locul de muncă un pericol grav la siguranţa sau sănătatea lucrătorului, cu condiţia ca angajatorul este conştient de aceasta, dar nu reuşeşte să ia măsuri care să ducă la înlăturarea acestora.

f. În cazul în care angajatorul sau reprezentantul acestuia, prin acţiunile sale sau prin practici ilegale sau cu încălcarea clauzelor contractuale, îl  determină pe lucrător să apară ca partea care solicită rezilierea contractului.

- Un angajator nu poate renunţa la serviciile lucrătorului pe motive de boală, înainte ca acesta să fi beneficiat de concediul medical în conformitate cu Codul muncii. Lucrătorul poate solicita completarea concediului de boală cu cel de odihnă. 
Recompensa de sfârşit de contract (art. 84 – 88)
- La sfârşitul relaţiei de muncă, angajatorul va plăti lucrătorului o recompensă de o jumătate din salariul lunar pentru fiecare din primii cinci ani lucraţi şi un salariu lunar pentru fiecare din următorii ani. Recompensa se calculează pe baza ultimului salariu iar lucrătorul are dreptul la recompensa şi pentru porţiunea de an, în funcţie de timpul petrecut la locul de muncă.

- În cazul în care relaţia de muncă se încheie ca urmare a demisiei lucrătorului, el este îndreptăţit să primească o treime din recompensă, pentru un serviciu de nu mai puţin de doi ani consecutivi dar nu mai mult de cinci ani, două treimi în cazul în care serviciul său depăşeşte pragul de cinci ani consecutivi, dar nu mai mult de zece ani sau întreaga recompensă în cazul în care serviciul său depăşeşte zece ani. 

- La sfârşitul serviciului lucrătorului, angajatorul îi va plăti salariile şi celelalte drepturi într-o perioadă de maximum o săptămână de la data încheierii relaţiei contractuale. Dacă relaţia de serviciu ia sfârşit la cererea lucrătorului angajatorul va reglementa toate drepturile lucrătorului într-o perioadă care nu depăşeşte două săptămâni. Angajatorul poate deduce orice datorie a lucrătorului legată de locul de muncă din drepturile acestuia.
Salariul (art. 90 – 97)

a. Salariile lucrătorilor şi toate celelalte drepturi vor fi plătite în moneda oficială a ţării. Salariile vor fi plătite în timpul programului de lucru, la locul de muncă, în conformitate cu următoarele prevederi: 

- Lucrătorii plătiţi  ca zilieri primesc salariul cel puţin o dată pe săptămână. 

- Lucrătorii plătiţi lunar vor primi salariul cel puţin o dată pe lună. 

 - În alte cazuri decât cele de mai sus, salariile muncitorilor se plătesc cel puţin o dată pe săptămână. 

b. Salariile pot fi plătite prin intermediul băncilor acreditate în Arabia Saudită, cu acordul lucrătorului, cu condiţia ca datele scadente să nu depăşească datele specificate mai sus.
- Salariul lucrătorului nu poate fi diminuat cu nicio sumă, fără acordul scris al acestuia, cu excepţia următoarelor situaţii :

a. Rambursarea împrumuturilor acordate de către angajator, cu condiţia ca astfel de deduceri să nu depăşească 10% din salariul respectiv.

b. Cotele de asigurări sociale sau orice alte contribuţii datorate pe lucrători 
astfel cum sunt prevăzute de lege. 

c. Contribuţiile lucrătorului la contul curent de economii sau la împrumuturile scadente aferente acestor conturi.

d. Ratele la diferitele scheme financiare oferite de angajator. 

e. Amenzile aplicate lucrătorului din cauza unor încălcări comise, precum şi reţinerile efectuate pentru daunele cauzate. 

f. Orice datorie rezultată din punerea în aplicare a unei hotărâri judecătoreşti, cu condiţia ca deducerea lunară să nu depăşească un sfert din salariul muncitorului, cu excepţia cazului în care hotărârea judecătorească prevede altfel. Se deduc, în primul rând, pensia alimentară, urmată de obligaţiile privind cheltuielile pentru alimente, îmbrăcăminte şi cazare.

- În toate cazurile, reţinerile efectuate nu pot depăşi jumătate din salariul lucrătorului, cu excepţia cazului în care Comisia pentru soluţionarea conflictelor de muncă stabileşte că se pot face reţineri suplimentare sau că lucrătorul are nevoie de mai mult de jumătate din salariu. In acest ultim caz, lucrătorului nu i se poate plăti mai mult de trei sferturi din salariul său.

- În cazul în care o sumă este dedusă din salariul lucrătorului din motive 
altele decât cele prevăzute în prezenta lege, fără consimţământul său scris, sau în cazul în care se înregistrează, din partea angajatorului întârzieri la plata salariului, fără o justificare, dincolo de data scadenţei stabilite în lege, lucrătorul, reprezentantul său sau şeful Biroului de muncă competent pot depune la Comisia pentru soluţionarea conflictelor de muncă, o cerere pentru a dispune angajatorului returnarea către lucrător a tuturor sumelor reţinute pe nedrept, sau plata salariilor restante.

- Respectiva Comisie poate, în cazul în care stabileşte că angajatorul a reţinut în mod nejustificat sumele menţionate sau a întârziat plata salariilor, aplica angajatorului o amendă care nu depăşeşte de două ori suma dedusă din salariul lucrătorului sau de două ori salariile restante.

- În cazul în care un lucrător este reținut sau luat în custodie de către autorităţile competente, în situaţii legate de locul de muncă sau ocazionate de aceasta, angajatorul va continua să plătească lucrătorului 50% din salariu până când cazul este definitivat, cu condiţia ca perioada de detenţie sau arest să nu depăşească 180 zile. Dacă perioada menţionată este mai mare, angajatorul nu este obligat să plătească nicio parte din salariu pentru perioada ce depăşeşte 180 de zile. În cazul în care lucrătorul este achitat sau investigaţia este oprită din lipsă de probe, angajatorul va returna lucrătorului suma reţinută anterior din salariul acestuia. Totuşi, în cazul în care el este condamnat, nici una dintre plăţile efectuate nu vor fi recuperate cu excepţia cazului în care hotărârea judecătorească prevede altfel.
Programul de lucru (art. 98 – 100)
- Un muncitor nu poate lucra efectiv mai mult de opt ore pe zi, în cazul în care angajatorul utilizează criteriul de muncă de zi cu zi, sau mai mult de patruzeci şi opt de ore pe săptămână, dacă el foloseşte criteriul săptămânal. Pe parcursul lunii de Ramadan, programul de lucru efectiv pentru musulmani se reduce la un maxim de şase ore pe zi sau treizeci şi şase de ore pe săptămână.

- Numărul de ore de lucru prevăzut mai sus poate fi majorat la nouă ore pe zi, pentru anumite categorii de lucrători sau în anumite sectoare şi locuri de muncă în cazul în care lucrătorul nu munceşte continuu. 
Acesta poate fi, de asemenea, redus la şapte ore pe zi pentru anumite categorii de lucrători sau în anumite sectoare periculoase sau nocive.
Categoriile de lucrători, sectoare sau locuri de muncă menţionate se stabilesc în conformitate cu o decizie a Ministerului Muncii. 
- În firmele în care se lucrează în ture, un angajator poate, cu aprobarea Ministerului Muncii, creşte numărul de ore de lucru peste opt ore pe zi sau patruzeci şi opt ore pe săptămână, cu condiţia ca media numărului de ore de lucru în trei săptămâni să nu fie mai mult sau mai puţin de opt ore pe zi sau patruzeci şi opt ore pe săptămână.
Perioadele de odihnă (art.101)
- Orele de lucru şi perioadele de odihnă în timpul zilei se vor programa astfel încât niciun lucrător nu trebuie să lucreze mai mult de cinci ore consecutive, fără o pauză de nu mai puţin de treizeci de minute, pentru odihnă, rugăciune sau mese, cu condiţia ca un lucrător să nu rămână la locul de muncă mai mult de unsprezece ore pe zi.
Zile de odihnă acordate săptămânal (art. 104)  

- Vineri este ziua de odihnă săptămânală pentru toţi lucrătorii. După notificarea biroului de muncă competent, angajatorul poate înlocui această zi pentru unii dintre muncitorii săi cu oricare altă zi a săptămânii. Angajatorul trebuie să permită lucrătorilor să efectueze obligaţiile lor religioase. A doua zi de repaus săptămânal nu poate fi compensat cu plăţi în numerar. A doua zi de repaus săptămânal trebuie să fie plătită integral şi nu trebuie să fie mai mică de douăzeci şi patru de ore consecutive.

- Angajatorul va plăti lucrătorului pentru ore de lucru suplimentare o sumă suplimentară egală cu salariul pe oră, plus 50% din salariul de bază. 

- În cazul în care firma operează pe bază de ore de lucru pe săptămână, orele în plus faţă de orele luate drept criteriu trebuie să fie considerate ore suplimentare. 

- Toate orele de lucru efectuate în timpul vacanţelor și Eids (sărbătoare musulmană care marchează sfârşitul Ramadhan-ului) trebuie să fie considerate ore suplimentare.

- Un lucrător are dreptul la un concediu anual plătit, în avans, de nu mai puţin de douăzeci şi una zile, care poate să crească până la cel puţin treizeci zile dacă lucrătorul prestează 5 ani consecutivi în serviciul angajatorului. 

- Lucrătorul beneficiază de concediul de odihnă în anul în care a desfăşurat activitatea. El nu poate să renunţe la concediu sau să primească bani drept compensaţie pentru neefectuarea concediului. Angajatorul poate stabili datele de efectuare a concediului în funcţie de exigenţele locului de muncă sau de rotaţia lucrătorilor  pentru a asigura buna desfăşurare a activităţii.
 Angajatorul trebuie să notifice lucrătorul, în timp util, dar nu mai puţin de treizeci de zile, asupra datei concediului.

- Lucrătorul poate, cu acordul angajatorului, amâna desfăşurarea concediului sau a unui număr de zile din acesta în anul următor. 

-  Angajatorul poate amâna, pentru o perioadă de nu mai mult de 
nouăzeci zile, efectuarea concediului lucrătorului, chiar prin intrarea în anul următor, dacă acesta se impune prin exigenţele specifice de muncă. În cazul în care condiţiile de muncă impun prelungire amânării, acordul lucrătorului trebuie să fie în scris. O astfel de amânare nu trebuie, cu toate acestea, să depăşească sfârşitul anului următor anului programat pentru concediu.

- Un lucrător are dreptul la salariul aferent zilelor acumulate de concediu neefectuat  dacă el îşi încheie activitatea fără a fi utilizat acest concediu. 

- Lucrătorul are dreptul la o zi de concediu plătit, în cazul naşterii unui copil şi la trei zile pentru căsătorie sau în caz de deces al soţului sau al unuia dintre ascendenţii sau descendenţii săi. Angajatorul poate solicita documente justificative pentru cazurile menţionate.

- Un lucrător are dreptul la un concediu plătit de cel puţin zece zile 
şi nu mai mult de cincisprezece zile, inclusiv zilele de vacanţă Eid Al-Adha, pentru efectuarea pelerinajului la Mecca, o singură dată în timpul serviciului său în cazul în care acesta nu a efectuat-o înainte. Pentru a fi eligibil pentru acest concediu, lucrătorul trebuie să fi muncit cel puţin doi ani consecutivi la acelaşi angajator. Angajatorul poate stabili numărul de lucrători cărora li se acordă acest concediu, în funcţie de cerinţele locului de lucru.
Accidentele de muncă (art. 133 – 139)
- Dacă un lucrător suferă un accident de muncă sau contactează o boală profesională, angajatorul este obligat să-l trateze şi să suporte, direct 
sau indirect, toate cheltuielile respective, inclusiv spitalizarea, examenele medicale şi testele, examene radiologice, proteze şi cheltuielile de transport la centrele de tratament.


- O afecţiune va fi considerată un prejudiciu de muncă în conformitate cu 
prevederile Legii de Asigurări Sociale. Bolile profesionale, de asemenea, pot fi considerate accidente de muncă iar data la care s-a pus primul diagnostic medical al bolii este considerată data accidentului de muncă.


- În cazul incapacităţii temporare de muncă, rezultată din accidente de muncă, partea vătămată are dreptul la un ajutor financiar egal cu salariul său complet pe treizeci de zile, apoi 75% din salariul pentru întreaga durată a acestuia tratament. Dacă trece mai mult de un an sau se stabileşte medical că şansele de recuperare ale părţii vătămate sunt improbabile sau că el nu este apt fizic la locul de muncă, afecţiunea sa este consideră invaliditate totală. Contract va fi reziliat, iar lucrătorul trebuie să fie compensat pentru 
accident. Angajatorul nu poate recupera plăţile efectuate către lucrătorul accidentat în acel an.


- În cazul în care accidentul conduce la invaliditate totală permanenta sau la decesul persoanei vătămate, persoana vătămată sau moştenitorii săi legali au dreptul la o despăgubire egală cu salariul acestuia pe trei ani, dar nu mai puţin de cincizeci şi patru mii riyals. Dacă accidentul conduce la o invaliditate permanentă parţială, persoana vătămată are dreptul la o despăgubire egală cu procentul de invaliditate estimat înmulţit cu valoarea compensaţiei pentru invaliditate totală permanentă.


- Angajatorul nu este obligat să respecte dispoziţiile sus-menţionate dacă: 
a. Lucrătorul se răneşte în mod deliberat. 
b. Accidentul este cauzat de greşeli intenţionate din partea lucrătorului. 
c. Lucrătorul refuză, fără un motiv valabil, să fie examinat de un medic sau refuză

să accepte tratamentul prescris de medicul desemnat de angajator.
 
Serviciile Medicale şi Sociale (art. 142)
- Un angajator pune la dispoziţie unul sau mai multe dulapuri de prim-ajutor medical, dotat cu medicamente şi alte instrumente prim ajutor. 

- Angajatorul trebuie să pună la dispoziţiile serviciile unuia sau mai multor medici pentru a oferi, cel puţin o dată pe an, un examen medical complet pentru angajaţii săi care sunt expuşi la bolile profesionale enumerate în Lista bolilor profesionale prevăzute, de Legea asigurărilor sociale. Concluziile examenelor medicale se păstrează în evidenţele angajatorului, precum şi în fişiere fiecărui lucrător.

- Angajatorul asigură lucrătorilor săi tratamente medicale de prevenţie şi 
terapeutice, în conformitate cu standardele stabilite de Ministrul muncii, potrivit 
Legii de asigurări cooperatiste de sănătate.


- Angajatorul poate, sub rezerva aprobării Ministrului muncii, sa înfiinţeze un fond de economisire în scopul suplimentării resurselor pentru cheltuieli sociale cu menţiunea că respectiva contribuţie a lucrătorilor este opţională. 


- Angajatorul trebuie să asigure, pe propria cheltuială, pentru lucrătorii aflaţi în locaţii izolate, toate facilităţile sau cel puţin o parte din acestea, în funcţie de decizia Ministerului muncii, după cum urmează: 

a. Magazine de vânzare a produselor alimentare, îmbrăcăminte şi a altor obiecte de imediată necesitate, la preţuri moderate, la locaţiile în care astfel de magazine nu sunt disponibile.

b. Servicii adecvate pentru activităţi sportive, recreative şi educaţionale la locurile de muncă. 

c. Serviciile  medicale necesare pentru a proteja sănătatea lucrătorilor şi tratament complet pentru familiile lor (prin familie se înţelege soţul, copiii şi părinţii care locuiesc cu lucrătorul).

d. Şcoli pentru copiii lucrătorilor, în situaţia în care şcolile din zonă nu sunt suficiente. 

e. Moschei sau zone de rugăciune la locurile de muncă. 

f. Programe de alfabetizare pentru muncitori. 

- Angajatorul care operează în zone îndepărtate, la mine, cariere sau exploatări petroliere va oferi lucrătorilor săi cazare, și mese. Ministrul muncii stabileşte, în conformitate cu o decizie a sa, condiţiile şi specificităţile taberelor şi spaţiilor de cazare, precum şi tarifele pentru acestea, numărul de mese, cantităţile şi tipurile de produse alimentare şi produse conexe, costul meselor  lucrătorului şi orice alte cerinţe pentru sănătatea lucrătorilor.

- Angajatorul trebuie să asigure mijloace de transport pentru lucrătorii lui de la locul lor de reşedinţă sau de la un anumit punct de adunare la locuri de muncă şi să îi aducă înapoi zi de zi, în cazul în care locurile de muncă nu sunt deservite de mijloace regulate de transport la ore compatibile cu programul de lucru.
EMIRATELE ARABE UNITE

Unul dintre locurile în care cetăţenii români care muncesc se bucură de o imagine ireproşabilă se afla în Orientul Mijlociu, Emiratele Arabe. Aici românii sunt foarte apreciaţi, în special cei care au absolvit studii universitare sau au o experienţă profesională în domenii tehnice
.

Emiratele Arabe Unite
 continuă să se dezvolte într-un ritm alert, în pofida efectelor negative de ordin financiar determinate de criza economică actuală şi se investesc sume importante de bani, aceste investiţii având ca scop iniţierea şi menţinerea proiectelor de dezvoltare.

Obţinerea unui loc de muncă într-un stat islamic este în stransă legatură cu îndeplinirea unor condiţii, diferite de cele din ţările europene, întrucât cei doritori trebuie sa obţină o viză de lucru şi să încheie o asigurare medicală. Departamentul de Imigrare eliberează viza de angajare, după ce primeşte confirmarea aferentă de la Ministerul Muncii din Emiratele Arabe.

Locurile de muncă din Emiratele Arabe sunt promovate de obicei, cu ajutorul agentiilor de recrutare, iar in ultima perioadă numărul lor a început să crească, datorită faptului că românii sunt solicitaţă de angajatorii străini, şi sunt foarte bine văzuţi datorită experienţei lor. Salariile din Dubai şi Emiratele Arabe Unite sunt plătite pe baza netă, fără impozitare, cu nici o altă deducere cum ar fi securitatea socială, pensii, asigurări medicale sau altele.
Mulţi români s-au implicat în numeroase proiecte extravagante, ce caracterizează Emiratele Arabe şi au locuri de muncă în Dubai, Abu Dhabi, Arabia Saudita, Qatar.

În principiu contractele de muncă sunt încheiate pentru perioade determinate de la 6 luni la 2 ani şi sunt disponibile posturi în diferite domenii de activitate, cum ar fi: medici, ingineri, profesori, personal pentru vase de croazieră sau manageri.
Cetăţenii români care doresc să muncească în Emiratele Arabe Unite trebuie să ceară o viză de angajare şi să aibă o asigurare medicală încheiată printr-o companie arabă sau străină. Obligatorie este şi plata unei garanţii de 1.000 de dirhami (210 euro), suma returnată în momentul părăsirii teritoriului Emiratelor Arabe Unite.

Viza de angajare este acordată de către Departamentul de Imigrare cu aprobarea prealabilă a Ministerului Muncii din Emirate
. De permisul de şedere pentru muncă se ocupă compania angajatoare
. 
Inginerii români sunt la mare cautare în Arabia Saudită şi în Emirate, unde sunt bine plătiţi şi pot primi cazare gratuită. Programul de lucru este de opt sau zece ore pe zi şi şase zile pe săptamană. De asemenea, muncitorul primeşte 22 de zile de concediu pe an. 

Conform statisticilor, recepţionerii şi personalul de pe vasele de croazieră pot primi între 1.000 şi 3.000 de euro pe lună. Până la 2.000 de euro pe lună pot căştiga şi infirmierele şi tehnicienii.

Salarii mari sunt oferite celor cu studii universitare. Un medic poate căştiga peste 15.000 de euro pe lună. La fel de mult poate primi şi un editor de ziar, în timp ce salariul unui profesor preuniversitar ajunge la peste 4.000 de euro. Un manager din domeniul hotelier este plătit cu până la 9.500 de euro, în timp ce un manager bancar poate căştiga şi 10.000 de euro pe lună.

Din cauza condiţiilor grele de muncă, datorită climei, Emiratele Arabe Unite au decis ca toţi muncitorii care lucrează în spaţii deschise să aibă o pauză obligatorie la amiază. Decizia a fost luată pentru a proteja cei peste patru milioane de muncitori care îşi desfăşoara activitatea în spaţii deschise. Este vorba de angajaţii din construcţii, transporturi, curăţenie şi alte servicii care impun munca în soare.

EGIPT

Conditii de obţinere a dreptului de şedere pentru angajare în muncă: angajarea în Egipt este reglementată de Codul Muncii
, intrat în vigoare în iunie 2003. Regimul de muncă pentru muncitorii străini este reglementat in Cartea a 2, Capitolul 2, art.27 – 30 din Codul Muncii.
Conform art.28 din Codul muncii, lucrătorii străini nu pot desfăşura o activitate lucrativă fără a obţine prealabil un permis de muncă din partea autorităţilor competente.

Astfel, textul art.29 din Codul Muncii relevă obligaţia ministerului competent în emiterea de ordine privind condiţiile de obţinere şi procedurile de urmat pentru eliberarea unui permis de muncă, reînnoirea acestuia şi cuantumul taxelor ce trebuie colectate în acest scop. Tot în acest sens, sunt determinate cazurile de revocare a permisului de muncă înainte de expirarea valabilităţii acestuia.

Potrivit art.30 din Codul Muncii, ministerul competent va emite un decret prin care va individualiza profesiile, activităţile care sunt interzise lucrătorilor străini. De asemenea, va stabili procentul/rata de angajare pentru lucrătorii străini din forţa de muncă la nivel naţional.

Dreptul de şedere pentru angajare în muncă se acordă de Ministerul de Interne. Documentele necesare pentru obţinerea dreptului de şedere sunt urmatoarele: pasaport valabil cel puţin 6 luni peste durata vizei solicitate, 7 fotografii tip paşaport, contract de muncă încheiat cu o persoană juridică, copia legalizată la ambasada a documentelor de studii care să ateste pregatirea profesională şi experienţa cerută de poziţia ocupată, testul SIDA (numai la prima eliberare a vizei).

Viza de angajare în muncă se obţine de angajator şi se reînnoieşte anual. În cazul reînnoirii, cererea se face cu cel puţin 30 de zile înainte de expirarea vizei precedente. Obţinerea permisului de munca atrage eliberarea vizei de rezident pe durata valabilităţii acestuia, inclusiv pentru membrii familiei.
IORDANIA

Drepturile şi îndatoririle lucrătorilor străini din Iordania sunt reglementate de legislaţia muncii – Codul muncii respectiv Legea nr.8 din 1996, publicată în Monitorul Oficial 4113 din 16.04.1996, cu amendamentele ulterioare. 

Principalele prevederi se pot rezuma astfel:

( Articolul 12:

 A. Orice lucrător străin nu poate fi angajat decât în baza aprobării Ministerului muncii sau de către organismul abilitat de acesta, cu condiţia ca activitatea respectivă să implice o experienţă şi calificare care nu sunt disponibile la lucrătorii din Iordania, sau în situaţia în care numărul de muncitori calificaţi iordanieni nu satisface necesarul de forţă de muncă pentru acea activitate, prioritate fiind acordată experţilor, tehnicienilor şi muncitorilor arabi. 

B. Lucrătorul străin trebuie să obţină un permis de muncă de la 
Ministrul muncii sau de la organismul abilitat de acesta înaintea perfectării angajamentului de muncă; termenul de valabilitate al permisului nu poate depăşi un an dar poate fi prelungit. La reînnoire, termenul de valabilitate al permisului de muncă se calculează de la data de expirare a ultimei valabilităţi a permisului.

C. Ministerul muncii va încasa o taxă de la angajator la eliberarea permisului de muncă precum şi la reînnoirea lui, pentru fiecare lucrător străin; această taxă se constituie ca venituri la trezorerie, iar valoarea acestei taxe se stabileşte în conformitate cu un regulament emis în acest scop. 
E. Angajatorul sau managerul de unitate primeşte o amendă între 100 şi 150 JDS pentru fiecare lună sau parte dintr-o lună de la angajarea unui lucrător străin, la încălcarea dispoziţiilor din Codul muncii. 

F. Angajarea unui lucrător străin se consideră a fi o încălcare a prevederilor Codului muncii în oricare dintre următoarele situaţii: 

1. Angajarea lucrătorul străin, fără a se fi obţinut în prealabil un permis de muncă. 
2. Angajarea unui lucrător străin pentru un angajator, altul decât cel specificat în autorizaţie, fără ca el/ea să fi obţinut permisiunea de la autoritatea competentă din cadrul Ministerului muncii. 
3. Angajarea unui lucrător străin într-o activitate, alta decât cea pentru care el/ea a obţinut permisul.
G. Ministrul muncii emite o decizie de expulzare a lucrătorului care încalcă
dispoziţiile din Codul muncii, pe cheltuiala angajatorului sau managerului unităţii. Această decizie este pusă în aplicare de către autorităţile competente; lucrătorul străin expulzat este posibil să nu mai fie reangajat în Iordania şi să nu poată să re-intre în Iordania timp de cel puţin trei ani de la data punerii în aplicare a deciziei de expulzare.
În detaliu, normele de punere în aplicare a Codului muncii privind drepturile şi obligaţiile lucrătorilor străini prevăd, în principal, următoarele:

( Condiţiile de acordare a permisului de muncă :
• Lucrătorii străini trebuie să obţină un permis de muncă de la Ministerul Muncii sau organismul său autorizat, înainte de a fi recrutaţi sau angajaţi în Iordania. Durata permisului de muncă nu trebuie să depăşească un an, cu posibilitatea de reînnoire. Durata reînnoită a permisului de muncă începe după expirarea permisului de muncă iniţial.

• Recrutarea unui lucrător străin încalcă legea în următoarele cazuri :

· Absenţa  unui permis de muncă la recrutare.

· Recrutarea pentru un alt angajator decât cel pentru care a obţinut permisul de muncă. Dacă autoritatea competentă din Ministerul muncii acordă permisiunea de a lucra pentru un alt angajator această situaţie este permisă

· Desfăşurarea de activităţi într-un alt domeniu decât cel pentru care este autorizat să lucreze, conform permisului de muncă. 

· Lucrătorul străin a fost deportat din cauza încălcării unui articol din Codul muncii şi astfel îi este interzis să intre în Iordania înainte de expirarea perioadei de trei ani.

• Nu este permis ca un lucrător străin să desfăşoare, pe durata contractului, o activitate pentru un alt angajator sau o altă activitate decât cea menţionată în permisul de muncă. În acest caz, angajatorul care încalcă norma va fi pedepsit şi va fi obligat să suporte cheltuielile de extrădare a lucrătorului. Lucrătorului nu-i va mai fi permis să se întoarcă în Regatul Iordaniei timp de trei ani.

• Lucrătorul are dreptul de a păstra la el paşaportul şi toate documentele personale, inclusiv permisul de muncă. Angajatorul nu are voie să reţină oricare dintre aceste documente sub nicio formă.

• Lucrătorul trebuie să deţină permisul de lucru cu el/ea tot timpul şi în orice locaţie, pentru a fi în măsură să-l prezinte autorităţilor oficiale, la cerere.

• Lucrătorul nu are voie să părăsească locul de muncă înainte de expirarea perioadei contractuale, de un an.

• Prevederile Codului iordanian al muncii se aplică tuturor lucrătorilor şi angajatorilor, iordanieni sau străini.

• Orice prevedere a unui contract sau acord de muncă care presupune  renunţarea de către lucrător la oricare dintre drepturilor garantate de lege este nulă.

• Angajatorului îi revine obligaţia financiară relativă la obţinerea sau reînnoirea permiselor de muncă, sau orice alte cheltuieli legate de obţinerea permisului de muncă.

• Contribuţiile la asigurările sociale, (5,5%) din salariul lunar, suplimentar  impozitului pe profit, se scad din salariul lucrătorului. Lucrătorii domestici sunt o categorie exceptată, deoarece aceştia nu sunt încă incluşi în sistemul de asigurări sociale.

• Lucrătorul trebuie să primească salariul într-o perioadă de cel mult 7 zile de la data stabilită. La plata salariului lucrătorul primeşte şi semnează o chitanţă scrisă.

• Lucrătorul are dreptul să primească un concediu plătit de 14 de zile pe an. Acesta este de 21 de zile după 5 ani de lucru continuu pentru acelaşi angajator.

• Lucrătorul are dreptul de a primi 14 zile de concediu medical plătit pe an, cu condiţia prezentării unui raport medical de la un medic agreat de către angajator. Această perioadă plătită poate fi prelungită cu încă 14 zile.

• Lucrătorul trebuie să respecte dispoziţiile verbale şi scrise stabilite de angajator. Lucrătorul trebuie, de asemenea, să respecte instrucţiunile și condiţiile de securitate şi sănătate în muncă.

• În cazul în care lucrătorului nu i se asigură unul sau mai multe din drepturilor sale de muncă, consacrate în legislaţia muncii sau în contractul de muncă, lucrătorul poate depune o plângere la Direcţia de Muncă din zona de lucru.

• Lucrătorul trebuie să păstreze o copie a contractului de muncă. Este o condiţie deţinerea contractului redactat într-o limbă pe care lucrătorul o înţelege.

( Obligaţiile lucrătorului: 

• Să realizeze lucrările care i-au for atribuite.

• Să depună eforturile necesare pentru îndeplinirea sarcinilor. 

• Să respecte dispoziţiile angajatorului legate de activitatea convenită, dar în limitele pertinente, care să nu-l pună în pericol pe lucrător, să nu încalce legea, sau nu contravină moralei publice. 

• Să păstreze confidenţialitatea cu privire la orice secrete încredinţate de către angajator. 

• Să păstreze, în bune condiţii, uneltele, instrumentele şi materialele aflate în custodie.

• Să se supună examenului medical necesar pentru munca domestică.

( Angajatorului îi este interzis să:

• Oblige lucrătorul să desfăşoare lucrări care nu au fost convenite  în prealabil de către ambele părţi.

• Ceară lucrătorului să desfăşoare o activitate care reprezintă o  retrogradare faţă de activitatea convenită. 

• Plătească lucrătorului un salariu mai mic decât cel convenit.

• Supună lucrătorul la abuzuri fizice sau verbale la locul de muncă.

În cazul în care angajatorul desfășoară astfel de acţiuni interzise muncitorul are dreptul de a părăsi locul de muncă fără preaviz. Cu toate acestea, lucrătorul are în continuare dreptul de a pretinde de la angajator drepturile sale legale. În plus, lucrătorul are dreptul de a solicita despăgubiri pentru prejudiciile cauzate de către angajator.

( Lucrătorul poate, de asemenea, lua măsuri în cazurile în care:

• Se dovedeşte, printr-un raport medical eliberat de o instituţie medicală specializată, că desfăşurarea, în continuare, a activităţii respective ar pune în pericol sănătatea lucrătorului. 

• Angajatorul nu reuşeşte să pună în aplicare oricare dintre prevederile Codului muncii, in ciuda faptului că a fost avertizat de către Ministerul Muncii cu privire la încălcări ale legislaţiei muncii.

( Certificatul de Serviciu:

 • Angajatorul este obligat să înmâneze lucrătorului un certificat de serviciu, la sfârşitul contractului.

• Certificatul de serviciu trebuie să menţioneze numele lucrătorului, categoria de muncă, data începerii şi finalizării activităţii. 

• În cazul în care angajatorul refuză să înmâneze lucrătorului, certificatul de serviciu sau acesta nu este conform cu exigenţele menţionate, lucrătorul are dreptul să depună o plângere la inspectorul de muncă sau poate cere instanţei să oblige angajatorul să emite un astfel de certificat. 

( Salariul minim:

 • Salariul lunar nu poate să fie mai mic de 150 JD pe lună şi respectiv 110 JD pentru lucrătorii casnici şi lucrătorii din sectorul confecţiilor.

Este interzisă reducerea din salariu a oricăror sume, cu excepţia următoarelor cazuri prevăzute de lege:

• Recuperarea avansului primit de lucrător, această plată în rate nu poate să depăşească 10% din salariu.

• Recuperarea oricăror sume de bani plătite lucrătorului suplimentar drepturilor sale.

• Reţinerea contribuţiei la asigurările sociale sau a oricăror alte sume de bani care trebuie să fie reţinute din salariu în baza legii. 

• Contribuţiile la fondul de economii.

• Sumele pentru plata facilităţilor de cazare sau orice alte beneficii oferite de angajator.

• Punerea în aplicare a hotărârilor judecătoreşti dispuse împotriva lucrătorului. 

• Contravaloarea sancţiunilor disciplinare în conformitate cu normele legale, aprobate de Ministerul muncii.


( Sancţiuni disciplinare:
 
• Se interzice aplicarea de amenzi disciplinare, dacă acestea nu se regăsesc în lista sancţiunilor aprobate de către Ministerul muncii. 

• Valoarea amenzilor nu trebuie să depăşească trei zile de salariu pe lună. Nu este permis să fie suspendată activitatea lucrătorului fără a-i plăti cel puţin trei zile de lucru.

• Lucrătorul trebuie să aibă posibilitatea de a se apăra în faţa angajatorului înainte ca acesta să fi impus amenda.

• Lucrătorul are dreptul de a contesta pedeapsa impusă de către angajator la Inspectorul de muncă, în termen de o săptămână. 

• Nu este permisă impunerea amenzii după cincisprezece zile de la comiterea abaterii. 

• Amenzile trebuie să fie înregistrate într-un registru oficial care detaliază numele lucrătorului, salariul lucrătorului precum şi motivele pentru aplicarea amenzii. Amenzile trebuie repartizate pentru realizarea de servicii sociale pentru lucrători.

( Orele suplimentare: 

• Lucrătorul poate lucra ore suplimentare numai ca expresie a acceptului său.

• Lucrătorul primeşte un salariu pentru orele suplimentare de 125% din salariul normal.

• Nu este permis ca un lucrător să fie obligat să lucreze ore suplimentare, cu excepţia lucrului în scopul efectuării inventarierii anuale, a întocmirii bugetului şi a balanţelor finale. Orele suplimentare nu trebuie să depăşească treizeci zile pe an. Mai mult decât atât, programul de lucru nu trebuie să depăşească 10 ore de lucru pe zi. În caz de urgenţă, pentru a evita apariţia de taxe suplimentare, se acceptă douăzeci de zile pe an reprezentând orele suplimentare.

( Zilele libere:

• Vineri este ziua liberă a săptămânii, cu excepţia cazului în care natura lucrărilor impune ca zi liberă a săptămânii o altă zi. Este permisă acordarea a mai mult de o zi pentru vacanţa de sfârşit de săptămână. 

• În cazul în care muncitorul lucrează în ziua liberă a săptămânii sau în orice altă vacanţă, oficială sau religioasă, lucrătorul trebuie să primească o plată în plus nu mai puţin de 150% la sută din salariul său obişnuit.

( Vacanţele anuale: 

• Durata unei vacanţe anuale nu poate fi mai mică de 13 zile. Concediu anual este plătit integral. Concediul anual devine 21 zile pentru lucrătorii care au muncit cinci ani consecutivi. 

• Este posibilă amânarea concediului pentru anul următor, cu condiţia acordului dintre cele două părţi. Concediul amânat şi neefectuat în anul următor va fi pierdut de drept.

( Concediul medical:

• Durata concediului medical este de 14 de zile pe an. Concediul medical este plătit integral. Concediu de boală poate fi reînnoit pentru încă 14 zile cu plata integrală.


( Zilele de concediu acordate pentru participarea la cursuri de instruire legate de cultura muncii: 

• Durata acestui concediu este de paisprezece zile, cu plata integrală, cu condiţia ca Ministerul muncii să fi acreditat cursul şi să existe un acord între angajator şi sindicat cu privire la curs.

LIBAN

În general, lucrătorii migranţi care vin în Liban sunt denumiţi "lucrători pe piaţa internă (khadim manzili) de către autorităţi, chiar dacă aceştia îşi desfăşoară activitatea în diferite domenii. În timp ce acest lucru poate aduce unele prejudicii, într-o măsură, reflectă modul în care angajatorii libanezi interacţionează cu lucrătorii străini, există o justificare pragmatică: este mult mai usor pentru un angajator sau o agenţie pentru a obţine un permis de muncă pentru un lucrător domestic decât pentru alte categorii de angajaţi. 

Cadrul legal
 este prevăzut de Legea din 1964 privind muncitorii străini publicata in Monitorul Oficial, nr 79 din 1 octombrie 1964. (Law of 1964 on Foreign Workers
  publicată in Buletinul Oficial nr.79 / 1 Octombrie 1964) respectiv:
Art. 1 Reglementarea activităţii lucrătorilor străini
Cu condiţia respectării principiului reciprocităţii, legilor şi anumitor dispoziţii în vigoare, convenţiile care sunt sau vor fi ratificate de către autoritatea sau acordurile care au fost aprobate în prealabil de către Ministerul Muncii, cu privire la cererea de tehnicieni străini pentru executarea de activitati necesare de interes public, autorizarea de lucru a străinilor pe teritoriul libanez se supune următoarelor condiţii:
Art. 2

Fiecare străin care doreste intrarea în Liban pentru a exercita o anumită profesie sau de a lucra cu sau fără plată, este obligat să obţină aprobarea prealabilă a Ministerului Muncii, cu excepţia artiştilor care trebuie să obţină aprobarea de la Direcţia de Securitate a statului.
Art. 3

Lucrătorul străin ce aplică pentru muncă trebuie să obţină aprobarea prealabilă a Ministerului Muncii, prin ambasada libaneză sau printr-un reprezentant autorizat al persoanei în cauză în Liban.
Art. 4

Cererea menţionată trebuie să indice toate informaţiile privind expertiza sa, calificarea şi, în special, numele, naţionalitatea, data naşterii, religia, tipul şi durata muncii, calificările sale, numele angajatorilor, în cazul în care solicitantul este un angajat, şi, în final angajamentul său că de aprobare nu beneficiază nici membrii familiei sale.
Art.5

În cazul în care solicitantul străin este un salariat, angajatorul este obligat să adreseze Ministerului Muncii o cerere pentru lucrătorul străin. Cererea trebuie să fie susţinută de documente, care coroborează conţinutul cererii străinului, precum şi un contract de muncă certificate de către un notar public în Liban sau de către unul dintre reprezentantii Corpului Diplomatic acreditaţi în străinătate. Lucrătorul străin, care intenţionează să exercite o profesie pe cont propriu sau reprezintă o societate, este necesar să aplice la Ministerul Muncii prin misiunea diplomatică libaneză în străinătate sau la reprezentantul său autorizat în Liban. Cererea trebuie să fie susţinută de copii ale documentelor, iar solicitantul trebuie să declare măsura posibilităţilor sale de a angaja lucrători libanezi.
Art. 6 Permisul de muncă
Străinul, care obţine o aprobare prealabilă, este necesar să aplice pentru permisul de muncă conform art. 25 din Legea din 10 iulie 1962, la Ministerul Muncii, într- o perioadă maximă de zece zile de la data intrării sale în Liban. Ministerul poate revoca acordul prealabil în cazul în care străinul nu ajunge în Liban într-o perioadă de maximum trei luni de la data expedierii aprobării prealabile, de către Ministerul Muncii. Aprobarea prealabilă va fi considerată nulă şi neavenită în cazul în care străinul nu reuşeşte să se prezinte la Ministerul Muncii în cele zece zile indicate în paragraful 1, cu excepţia cazurilor de forţă majoră.
Art. 7

Permisul de muncă este considerat o prelungire a aprobării prealabile. În cazul în care valabilitatea permisului de muncă a expirat sau reînnoirea acestuia a fost refuzată, persoana în cauză este necesar să obţină o nouă aprobare prealabilă în cazul în care intenţionează să lucreze în Liban.
Art. 8

Sub rezerva principiului preferinţei lucrătorilor libanezi, unui străin i se poate acorda un permis de muncă sau o reînnoire a acestuia, dacă locuieşte în Liban sau intenţionează să intre în ţară după ce a obţinut aprobarea prealabilă, cu condiţia ca acesta să îndeplinească una dintre următoarele condiţii :

-  este un specialist sau un expert a cărui activitate nu poate fi desfăşurată de un lucrător libanez. Departamentul competent poate solicita persoanei în cauză să publice pe cheltuiala sa un anunţ în trei ziare cotidiene, indicate de către acelaşi departament. Anunţul precizează tipul de muncă şi calificările necesare, fapt care determină persoanele în cauză să contacteze în acest sens Departamentul de Supraveghere a lucrătorilor străini din cadrul Ministerului Muncii, care înregistrează aceste informaţii în dosarul lucrătorului străin.

Departamentul competent poate evalua cazurile care necesită, drept condiţie, instruirea lucrătorilor libanezi şi durata acestor instruiri, în funcţie de importanţa specializării şi calificările lor .

 - deţine reşedinţa în Liban şi a lucrat neîncetat pentru cel puţin 9 luni pe an .

-  este căsătorit cu un cetăţean libanez şi acest fapt este stabililit printr-un certificat emis de către Direcţia Generală de evidenţă a persoanelor sau la oricare dintre departamentele sale regionale ,

- este născut dintr-o mamă libaneză. Este necesar pentru a demonstra această chestiune, fie un certificat eliberat de la Direcţia Generală de evidenţă a persoanelor sau de la oricare dintre departamentele sale regionale sau printr-o hotărâre judecătorească .

- este un manager al unei companii străine sau director într- una din sucursalele sale care îşi desfăşoară activitatea în Liban sau în Orientul Mijlociu. El este un reprezentant al unei companii străine în virtutea unui certificat care să confirme acest fapt şi nu se ocupă în mod direct cu publicul. El este un angajator sau un industriaş care îndeplineşte următoarele două condiţii :      

A. - are reşedinţa în Liban 

B - în cazul în care el a intrat în Liban după ianuarie 1960 , sau în cazul în care intenţionează să intre pe teritoriul libanez după ce a obţinut o aprobare prealabilă, cu condiţia ca aportul de capital să nu fie mai mic de 50 000 lire libaneze şi trebuie să angajeze cel puţin 3 muncitori libanezi. În cazul în care străinii au înfiinţat o societate cu răspundere limitată, capitalul fiecărui partener nu trebuie să fie mai mare de 50 000 lire libaneze. 

De asemenea, este necesar ca fiecare asociat să angajeze lucrători libanezi respectiv 3 muncitori.
Art.9

În fiecare an, în cursul lunii decembrie şi la propunerea directorului general, după consultarea administraţiilor guvernamentale competente şi agenţiilor, dacă este necesar, ministrul Muncii stabileşte locurile de muncă şi profesiile considerate, în esenţă, exclusive pentru cetăţenii libanezi.
Art. 10

Condiţiile necesare pentru profesorii străini, pentru a fi calificaţi pentru a practica profesia lor în şcoli private din învăţământ se stabilesc printr-un ordin ministerial emis în comun de către Ministerul Muncii şi Ministerul Educaţiei Naţionale.
Art. 11 Dispoziţii generale

( Textul articolului 11 a fost abrogat prin Decretul nr 1582 din 25 aprilie 1984 şi înlocuit cu următorul text ) :

Cererile pentru un permis de muncă în Beirut se comunică la Ministerul Muncii – Departamentul de Supraveghere pentru lucrătorii străini sau la departamentele regionale ale Ministerului Muncii .

Ministrul muncii are competenţa de a decide cu privire la aceste cereri şi semnează permisele de muncă. El poate delega aceste competenţe către directorul general sau orice şef de unitate administrativă ataşată.

În ceea ce priveşte unităţile teritoriale, şeful departamentelor regionale are autoritatea de a decide cu privire la cererile funcţionarilor şi lucrătorilor agricoli, respectiv să semneze şi să livreze permisele de muncă.
Art. 12

( Textul articolului 12 se abrogă prin Decretul nr 1582 din 25 aprilie 1984 şi înlocuit cu următorul text ) :

Şeful Departamentului de Supraveghere a lucrătorilor străini şi şefii departamentelor regionale emit permisele de muncă semnate de ministrul Muncii şi notifică decizia de refuz în termen de cincisprezece zile.
Art. 13

( Textul articolului 13 se abrogă prin Decretul nr 1582 din 25 aprilie 1984 şi înlocuit cu următorul text ) :

Deciziile privind cererile de aprobare prealabilă, permis de muncă sau de reînnoire a acestuia trebuie să fie luate într-un termen de maximum o lună de la depunerea cererii şi a documentelor relevante .

Deciziile cu privire la una dintre aceste cereri nu poate fi amânată peste această perioadă, cu excepţia cazurilor aprobate de către ministrul Muncii.
Art. 14

Permisul de muncă poate fi acordat şi reînnoit pentru o perioadă de maximum doi ani de la data emiterii sale . În cazul în care cererea de reînnoire nu a fost depusă în termen de cel puţin o lună înainte de expirarea termenului de valabilitate a acestuia, se consideră în mod automat nul şi neavenit , iar străinul fiind fără un permis de muncă va fi supus  măsurilor şi sancţiunilor prevăzute în legislaţia şi reglementările în vigoare.
Art. 15

Este interzis ca un titular de aprobare sau permis de muncă, să lucreze pentru o altă societate sau să schimbe natura muncii sale dacă nu obține aprobarea prealabilă a Ministerului Muncii.
Art. 16

Cererile respinse anterior pot fi reexaminate în cazul în care sunt prezentate documente noi,  pe care persoanele în cauză care nu au fost în măsură să le prezinte la timp.
Art. 17

Permisul de muncă poate fi revocat ori de câte ori documentele sunt  false  şi ori de câte ori interesul forţei de muncă pentru cetăţenii libanezi impune acest lucru, în special în următoarele cazuri:
 - dacă o societate concediază un lucrător libanez în conformitate cu prevederile art. 50 din Codul Muncii, dar păstrează un muncitor străin cu aceeaşi pregătire şi condiţiile de muncă. 

 - în cazul în care o instituţie refuză să acorde prioritate pentru a angaja un libanez care îndeplineşte în mod adecvat condiţiile de muncă. În cazul în care societatea nu îşi îndeplineşte angajamentele de formare a unui lucrător libanez, cu scopul de a angaja un străin.

- în cazul în care lucrătorul străin încalcă condiţiile de aprobare prealabilă.

           - în cazul în care lucrătorul străin a fost condamnat pentru o infracţiune.

Art. 18

Sindicatele pot depune în cursul lunii ianuarie a fiecărui an, o listă cu numărul aproximativ de lucrători libanezi în fiecare profesie, numărul de şomeri şi calificările lor.

Condiţiile legale pentru un permis de muncă sunt, în general, următoarele: Angajatorul sau agenţia trebuie să plătească o anumită sumă, la Banca Locuinţei, ca un depozit, care este recuperată după rezilierea contractului lucrătorului. O anumită sumă trebuie să fie plătită anual la ministerul muncii pentru un permis de muncă, precum şi o sumă similară plătită pentru serviciul general de securitate pentru un permis de şedere. 

Un contract notarial între părţi este, de asemenea, necesar pentru un permis de muncă. Cu toate acestea, ceea ce constituie un contract variază foarte mult. În multe cazuri, acesta reprezintă doar câteva rânduri scrise pe o bucată de hârtie care prezintă condiţii reciproce de muncă. Nu există niciun format specific impus de către autorităţi.
MAROC
Potrivit art.516 din Codul Muncii (CODE du Travail - MAROC : Bulletin Officiel numéro 5210 du Jeudi 6 Mai 2004. Dahir num 1-03-194 du 14 Rejeb 1424 /11 septembre 2003 portant promulgation de la loi num 65-99 relative au Code du travail. 2004).
)
, toţi angajatorii care doresc să angajeze un lucrător străin trebuie să obţină o autorizaţie din partea unei agenţii guvernamentale în domeniul muncii. Această autorizaţie este acordată sub forma unei vize aplicate asupra contractului de muncă.
Data aplicării vizei este cea de la care contractul de muncă îşi produce efectele juridice. Autorizaţia poate fi retrasă în orice moment de către agenţia guvernamentală competentă.

Art.517 din Codul Muncii arată că un contract de muncă pentru lucrătorii străini trebuie să fie conform cu un model stabilit de către autoritatea guvernamentală în domeniu.

Art.518 din Codul Muncii prevede că, contractul trebuie să stipuleze în caz de refuz al acordării autorizaţiei menţionate la art.516, că angajatorul se angajează să plătească cheltuielile privind reîntoarcerea lucrătorului străin în ţara sa de origine sau în statul de rezidenţă.

 Art.521 din Codul Muncii subliniază că este pasibil de amendă între 2000 şi 5000 de dirhami angajatorul care:
- deşi n-a obţinut autorizaţia prevăzută de către art.516, a angajat un lucrător străin;
- a angajat un lucrător străin prin încheierea unui contract neconform cu modelul prevăzut de art.517 din Codul Muncii;

- a încălcat dispoziţiile art.518 şi 519.

O convenţie în domeniul asigurãrilor sociale a fost încheiatã între România şi Regatul Maroc, fiind ratificatã prin Decretul nr.215/1984, publicat în Buletinul oficial nr.51/1984, dar nu a produs efecte juridice
.

TUNISIA

Dreptul de şedere pentru angajare în muncă este relativ dificil de obţinut datorită şomajului ridicat. Sunt acceptaţi cei care vor să lucreze în domenii pentru care există deficit de forţă de muncă autohtonă specializată, mai ales dacă au studii superioare. Este nevoie de aprobarea organelor de poliţie şi a Direcţiilor regionale de muncă, în funcţie de calificarea solicitanţilor. În general, pentru protejarea forţei de muncă autohtone, angajarea străinilor
 în majoritatea sectoarelor de activitate este descurajată. 

Comunitatea românească din Tunisia este de dimensiuni mici, fiind formată în principal din cetăţene românce căsătorite cu foşti studenţi tunisieni în România, preponderent înainte de 1989, sau cetăţeni români aflaţi la lucru în Tunisia
.
Din comunitatea românească mai fac parte şi persoane care sunt la lucru în cadrul unor companii din state membre UE, care desfăşoară activitate în Tunisia. Aceştia se află pe poziţii de încadrare medii sau superioare. Printre persoanele care lucrează în Tunisia se află şi cadre universitare în domeniul muzical, care sunt angajate la Conservatoarele din Sfax şi Sousse. În domeniul sportiv, România este reprezentată de către antrenori de box şi de scrimă. 
Cadrul legal privind angajarea lucrătorilor străini este furnizat de Codul Muncii (Code du Travail 
 - LIVRE VII. DISPOSITIONS SPÉCIALES, Chapitre II. Emploi de la main-d'oeuvre étrangère, art.258-271 et Chapitre III. Immigration des travailleurs en Tunisie, art.272-277). 

Art. 258
Dispozițiile prezentului capitol stabilesc condițiile de angajare a străinilor în Tunisia având în vedere acordurile dintre Republica Tunisia  cu anumite țări străine.
Art. 258-2
Orice străin care dorește să desfășoare muncă salariată în Tunisia indiferent de natura ei, trebuie să aibă un contract de muncă și un permis de ședere cu mențiunea "autorizat pentru a efectua munca plătită în Tunisia ". Contractul de muncă este încheiat pentru o perioadă de cel mult un an şi reînnoit o singură dată. Cu toate acestea, contractul poate fi reînnoit mai mult decât o dată, atunci când vine vorba de ocuparea forței de muncă pentru lucrătorii din societăţile cu capital străin în contextul realizării proiectelor de dezvoltare aprobate de autoritățile tunisiene competente .
Acest contract și reînnoirea lui trebuie să fie realizată de Ministrul pentru Ocuparea Forței de Muncă. Modelul acestui contract și condițiile de reînnoire se stabilesc prin ordin al Ministrului pentru Ocuparea Forței de Muncă. Recrutarea forţei de muncă externe se poate face atunci când nu există specializări la nivelul forţei de muncă tunisiene.
Art. 259

Angajatorul nu poate angaja sau continua să angajeze un lucrător străin în alte condiţii care nu sunt prevăzute în documentele menționate, respectiv art. 258 -2 din Codul Muncii
.
Art. 260

 Decretele de punere în aplicare, adoptate la propunerea secretarului de stat pentru Tineret, sport și afaceri sociale, după consultarea cu secretarul de stat pentru Afaceri Externe pot prevede acorduri speciale cu privire la utilizarea forței de muncă străine. Acestea pot prevede, în special, pentru o parte a teritoriului, pentru anumite categorii de profesioniști, anumite activități în ansamblu sau pentru anumite companii, procentul de forță de muncă străină care poate fi utilizat în timp util.
Art. 261

Orice angajator care a angajat un lucrător străin trebuie să se înscrie în 48 de ore, într-un registru special în conformitate cu modelul stabilit prin ordin al ministrului pentru Ocuparea Forței de Muncă. Acest registru este obligatoriu să fie prezentat la cererea oficialilor din cadrul inspectoratelor de muncă.
Art. 262

 Niciun angajator nu poate angaja un lucrător străin înainte de expirarea contractului de muncă încheiat anterior.
Fără a aduce atingere contractului pot fi aplicate sancțiuni pentru nerespectarea acestei interdicţii sau acțiuni în instanţă prin care să repare prejudiciul astfel suferit. Lucrătorii străini pot  să rezilieze contractul de muncă pe cale amiabilă sau judiciară. Angajatorul este obligat să anunţe plecarea lucrătorilor străini, autorităţilor de muncă competente.
Art. 263

 Muncitorul străin beneficiază de aceleași drepturi şi aceleași obligații care decurg din relațiile de muncă aplicabile lucrătorilor tunisieni.

 Art. 264
Viza pentru contractul de muncă acordată de către Departamentul  competent implică plata de către angajator a unei taxe de timbru al cărui cuantum urmează să fie stabilit prin decret. 
Art. 265
Încălcarea dispozițiilor art. 259, 261 și 262 se pedepsește cu o amendă de 12 - 30 dinari pe zi pentru lucrător şi se calculează de la data la care infracțiunea a început. Rapoartele întocmite de către agenții prevăzuţi la art. 270 de mai jos trebuie să specifice circumstanțele încălcării și data începerii, în special pe baza documentelor furnizate  și declarațiilor făcute de companie pentru lucrătorii străini afectați.
Art. 266

Lucrătorii străini în cauză pot fi concediați de la data constatării încălcării prevederilor legale, la cererea unui agent desemnat, potrivit art. 270 din acest Cod . În cazul în care angajatorul în cauză nu execută dispoziţiile de mai sus, el își asumă sancțiunile prevăzute de art.265, fie este pasibil de o pedeapsă de la 1 la 15 zile de închisoare și o amendă de 120-300 de dinari sau una dintre aceste sancțiuni .

Art. 267

Muncitorii străini care încalcă dispozițiile articolelor 266 și 258-2 din acest cod pot fi supusi expulzării de pe teritoriul tunisian prin decizie a Directorului responsabil cu securitatea naţională. Decizia stabilește, de asemenea, termenele pentru a părăsi țara.
Art. 268
Lipsa prezentării unui registru sau orice alt document, inclusiv deținerea, posesia sau furnizarea de date false, se pedepsește cu o amendă de 60 - 300 de dinari. În caz de recidivă, pedeapsa se ​​dublează .
Art. 269

Dispozițiile articolului 53 din Codul Penal nu se aplică pentru toate sancțiunile prevăzute la articolele 266, 267, 268 și 268-2 din acest cod.

Art. 270

Inspectorii de muncă în colaborare cu ofițerii de poliție judiciară, sunt responsabili pentru a găsi încălcări ale prevederile prezentului capitol.
Art. 271
Fără a aduce atingere dispozițiilor prezentului capitol, muncitorii străini născuți în Tunisia și rezidenţii sunt scutiţi de prezentarea contractului de muncă. Cu toate acestea , ei trebuie să fie titulari ai unui permis de ședere vizat şi să aibă un loc de muncă plătit.
Capitolul III . Lucrătorii imigranți în Tunisia
Art. 272

Fiecare lucrător imigrant în Tunisia care doreşte să exercite o anumită profesie trebuie să aibă un contract de muncă în concordanță cu modelele prevăzute de lege. Acest contract se încheie pe o durată maximă de un an, indiferent de natura lui şi poate fi reînnoit pe aceeași durată. Aceste contracte și reînnoirile trebuie să fie aprobate de către secretarul de stat pentru tineret, sport și afaceri sociale.
Art. 273 
Încheierea și reînnoirea contractului de muncă pentru un străin  se face prin printr-un  ordin comun al Secretarilor de Stat pentru Planificare și economie națională și pentru tineret, sport și afaceri sociale. 
Art. 274

În termen de 48 ore de la prezentarea la locul de muncă, lucrătorul menționat la articolul 273 trebuie să depună la serviciul de poliție sau Garda Națională o cerere pentru permis de şedere.
QATAR

Viza de intrare (permisul de muncă) pentru persoanele din România angajate cu contract de muncă în Qatar se obţin, în prealabil, de angajatorul qatarez, în baza documentelor solicitate de la viitorul angajat român (curriculum vitae, copie a paşaportului românesc, certificat de cazier judiciar, certificat medical)
.

Activitatea lucrativă pentru străini este reglementată de Codul muncii, angajatul fiind obligat să respecte cu stricteţe condiţiile contractuale. Părăsirea ţării de către angajatul străin sau schimbarea locului de munca în Qatar se pot face numai cu acordul scris al angajatorului.

Codificarea normelor privind regimul juridic al străinilor s-a făcut prin Legea nr. 3 din 1963 - Regulamentul de intrare şi rezidenţa al străinilor în Qatar, căreia i-au fost aduse mai multe amendamente, ultimele fiind cele din februarie 2000
. 

Dreptul la muncă, potrivit normelor privind regimul juridic al străinilor, îl au străinii titulari de "work visa"
 şi se exercită în condiţiile prevăzute de contractul de muncă
, precum şi al normelor privind regimul juridic al străinilor. 

În raportul sponsor-sponsorizat relaţiile au, în numeroase cazuri, un caracter de discriminare socială şi etnică. 

Sponsorul poate hotări în orice moment denunţarea contractului
 şi retragerea acordului de şedere a străinului, ceea ce implică expulzarea acestuia din Qatar. Actualele reglementări interne prevăd că un străin poate lucra numai pentru compania sau persoana care îl sponsorizează.
 "Nu se admite munca in regim partial cu exceptia celor care au obtinut derogari de la Ministerul de Interne". "Cei care muncesc ilegal, pentru o altă firmă, nu vor fi protejaţi de lege pentru ca au încălcat-o". 
Străinii sunt obligaţi să cunoască şi să respecte normele interne de convieţuire socială şi a celor care decurg din Islam. Nu se bucură de drepturi politice şi nu se pot organiza în partide şi sindicate. 

Neintelegerile dintre sponsor şi străin sunt soluţionate în instanţă, la termene cerute de sponsor, dar sunt numeroase cazuri de abuzuri, inclusiv fizice sau în care sponsorul, în mod arbitrar, retrage străinului dreptul legal de şedere astfel încât rămânerea acestuia în Qatar determina autorităţile să iniţieze procedura de urmărire, de sancţionare şi de expulzare a străinului înaintea primirii drepturilor ce-i revin potrivit contractului de muncă. 

ISRAEL

România nu are semnat un acord bilateral cu Israelul privind schimbul de forţă de muncă. 
Legislaţia şi procedurile în ceea ce priveşte încadrarea în muncă a lucrătorilor străini

Lucrătorii străini în Israel au numeroase drepturi, atât conform legilor cât si conform normelor şi ordinelor de procedură stabilite de Guvern precum şi în concordanţă cu acordurile de muncă, colective sau individuale stabilite de angajatori şi de lucrătorii înşişi.

Scopul acestor drepturi este crearea unei condiţii de lucru în Israel care să fie pozitive, viabile – care să facă faţă cu succes necesităţilor si cerinţelor societăţii israeliene în totalitatea ei, din dorinţa de a se fortifica în faţa ţelurilor pe care şi le-a propus.

In cazul lucrătorilor străini – la aceste drepturi se adaugă condiţii şi drepturi speciale ale lucrătorului străin. Ministerul Industriei, Comertului şi al Muncii este insărcinat cu reglementarea şi respectarea drepturilor în muncă ale oricărui lucrător în Israel, inclusiv cele ale lucrătorului străin.

 Respectarea drepturilor este legată direct de relaţiile de muncă si nu are legătură cu statutul legal al lucrătorului sau viza de lucru a acestuia. Aceste probleme se vor examina separat de către factorii autorizaţi.
 

Dacă lucrătorul are cunoştinte limitate despre drepturile sale – există tendinţa de a nu fi respectate iar angajarea se va face incălcând aceste drepturi.

Străinii care vin să lucreze în Israel pentru o anumită perioadă relativ scurtă, şi adesea chiar angajatorii acestuia, dovedesc o slabă cunoaştere a drepturilor şi îndatoririlor legate de relaţiile de muncă –fiind expuşi la riscuri.
Cunoscând greutăţile întâmpinate de lucrătorul străin şi chiar de către angajator în înţelegerea drepturilor şi îndatoririlor, s-a decis numirea unui responsabil cu drepturile de muncă ale lucrătorului străin – a cărui atribuţie este de a explica, reglementa şi a urmări respectarea acestor drepturi.
Potrivit legii, Responsabilul de Drepturi pentru Lucrătorii Străini este o autoritate care operează în cadrul Ministerul Industriei şi care se concentrează în domeniul  protecţiei drepturilor lucrătorilor străini în Israel, la locul de muncă. 

In conformitate cu această lege, competenţă acestei autorităţi vizează 4 domenii principale
: 
Accesul la Informaţii:
 În acest context, responsabilul este autorizat, printre altele, să se angajeze în promovarea în cadrul opiniei publice a problemelor care ţin de rolul său, educaţie, formare şi informare.
In acest cadru, se ocupă, printre altele, cu publicarea de informaţii pentru lucrătorii străini în diferite ocupaţii; cu publicarea  legislaţiei şi procedurilor relevante pentru angajaţi şi angajatorii lor; cu alte informaţii relevante pentru muncitori străini si pentru angajatorii lor.
Tot în acest context, este alocată pe site-ul Ministerului Industriei, o secţiune separată specifică pentru comunicare directă şi actualizată, între public (inclusiv angajatorii şi lucrătorii străini) şi responsabil (şi alţi factori de decizie guvernamentali şi organizaţii  non-profit care se ocupă cu încadrarea în muncă a lucrătorilor străini).
Responsabilul  se ocupă,  de asemenea, cu răspunsuri la anchete publice şi întrebări ale angajaţilor şi angajatorilor, cu privire la aspectele legate cu privire la drepturile lucrătorilor străini la locul de muncă. 
 
Elaborarea de regulamente: 
În acest context, Responsabilul este autorizat, printre altele, să coopereze cu părţile implicate, inclusiv cu angajatorii şi angajaţii. Această colaborare are drept scop, printre altele, de a promova unele proceduri şi acţiuni menite să reglementeze problemele legate de angajarea lucrătorilor străini, păstrând în acelaşi timp drepturile şi interesele statului Israel şi ale cetăţenilor săi. 
 

Soluţionarea plângerilor:
În acest context, Responsabilul este autorizat, printre altele, de a primi plângeri referitoare la încălcarea drepturilor lucrătorilor străini la locul de muncă din partea acelor care îi angajează,  acelora care au intermediat recrutarea lor în Israel.

După primirea plângerii, Responsabilul este autorizat să se angajeze în soluţionarea acestor plângeri.

Pentru a investiga plângerea, este autorizat de a cere de la  angajatorii  lucrătorilor străini sau de la intermediari date despre angajarea acestor lucrători. În conformitate cu noua lege, nerespectarea acestei obligaţii din partea responsabilului - va fi considerată o infracţiune. În plus, responsabilul este autorizat în scopul de a clarifica plângerea să ceară informaţii de la orice organism de stat inclusiv orice informaţie sau documente care sunt necesare.
După investigarea reclamaţiei, responsabilul  este autorizat să acţioneze într-unul din următoarele moduri: să respingă plângerea; să trimită plângerea pentru clarificare la o altă entitate autorizată; să timită reclamantul si reclamatul la procedura de mediere; să înainteze reclamaţia la instanţa de judecată în cadrul unui proces pentru a pretinde daune în favoarea reclamantului de la reclamat.
Intervenţia în cadrul procesului civil:
 Domeniul acesta de activitate este necesar pentru exercitarea drepturilor civile ale lucrătorilor străini in domeniul legislaţiei muncii şi pentru a promova şi proteja drepturile lucrătorilor străini şi drepturile lucrătorilor interni, împotriva discriminării pe piaţa muncii.
Domeniul acesta de activitate operează pe două niveluri principale:
Pe un nivel - este vorba de intervenţia responsabilului în procedurile judiciare, care nu au fost  iniţiate de el dar care ţin de autoritatea acestuia. Intervenţia se va face cu aprobarea instantei sau la cererea părţilor sau din propria iniţiativă a responsabilui. Cererea de intervenţie va fi făcută în faţa Tribunalului Muncii sau a altui tribunal competent unde se desfăşoară procedura judiciară.
Pe al doilea nivel – este vorba de procedura juridică iniţiată de responsabil in urma constatărilor la care a ajuns după ce a  facut o anchetă a reclamaţiilor care au ajuns la el, referitoare la încălcarea drepturilor lucrătorilor străini.
Responsabilul este imputernicit să iniţieze astfel de procese împotriva angajatorilor lucrătorilori străini, intermediarilor de locuri de muncă sau împotriva oricărui angajator implicat.
LEGEA (LEGISLAŢIE PRIMARĂ, REGULAMENTE ŞI ORDINE) CARE SE APLICĂ LA ANGAJAREA LUCRĂTORILOR STRĂINI

Documentele  prezentate În continuare cuprind (legislaţie primară, regulamente şi ordine), privind convenţii colective şi proceduri relevante pentru muncitori străini şi angajatori lor. 
DOMENIUL LEGISLAŢIEI MUNCII 
Legea muncitorilor străini,  1991 (versiune actualizată la 24/3/2010)
Regulamentele muncitorilor străini (cont de depozit bancar) din 2008  (versiune actualizată la 02/11/08)
Regulamentele muncitorilor străini (Interzicere de angajare ilegală a forţei de muncă şi asigurarea unor condiţii echitabile) (rata de deducere din salarii pentru primele de asigurare de sănătate), 2001(versiune actualizată 11/2/2010)
Legea  muncitorilor  străini  (Interzicere de angajare ilegală a forţei de muncă şi asigurarea unor condiţii echitabile) (coşul de servicii de sănătate pentru muncitori), 2001 (versiune actualizată 17/04/01)
Regulamentele muncitorilor străini (Interzicere de angajare ilegală a forţei de muncă şi asigurarea unor condiţii echitabile) (rata de reţineri din salariu pentru locuinţe),-2000 (versiune actualizată 11/2/2010)
 Legea protecţiei salariului, 1958 (versiunea actualizată după Amendamentul nr 25,  valabilă la data 08/10/2009)
Legea de muncă şi ore de odihnă 1951 (versiune actualizată 16/12/2009)
Legea de compensatie pentru concediere 1963 (versiunea actualizata 12/31/2009)
Regulementele privind compensatie pentru concediere de (calcularea compensaţiei si demisia văzută ca concediere), 1964 (versiune actualizată 07/25/2001)
Legea privind preavizul dat înainte de concediere şi demisie, 2001 (versiune actualizată la 17/05/2001)
Legea privind preavizul dat către lucrător (condiţiile de muncă), 2002 (versiune actualizata 07/27/2009)
Regulamentele privind preavizul dat de către  lucrător (condiţii de lucru) 2002 (versiune actualizată versiune actualizata 07/07/2002)
Dreptul la concediul anual, 1951 (versiune actualizată 31/5/2010)
Legea privind concediu medical (versiunea actualizata 07/23/2009)
Regulamentele privind concediul medical (procedurile de plată pentru concediul medical), 1976 (versiune actualizata 16/9/1976)
Legea de egalitate la ocuparea forţei de muncă 1988 (versiunea actualizata  7/7/2010)
Legea salariului minim 1987 (versiunea actualizata 26/6/2008)
Ordonanţa privind siguranţei la lucru [versiune noua], 1970 (versiune actualizata 08/08/2007)
Regulamentele privind  siguranţa la locul de muncă (Securitate şi maşini agricole), 1988 (versiunea actualizata 3/5/1988)
Regulamentele privind siguranţa la locul de muncă (Echipament de protecţie personală), Ahatsne "AZA -1997 (versiune actualizata 09/11/1997)
 Regulamentele privind siguranţa la locul de muncă (constructii), 1988 (versiunea actualizata pe ziua 06/15/1998)
 Regulamentele de siguranţa la locul de muncă (lucratori cu pesticide), 1964 (versiune actualizata 03/02/1995)
Siguranţă la Locul de Muncă (Protecţia ochilor), 1947 (versiunea actualizata 1/1/1963)
Legea de soluţionare a litigiilor  de munca  1957 (versiune actualizata 13/2/1990)
Regulamentele privind serviciu de ocupare a forţei de muncă (plăţi de la solicitantul muncii în legătură cu o mediere de locuri de muncă) 2006 (versiune actualizata 9/2/2010)
 Regulamentele privind serviciu de ocupare a fortei de munca (furnizarea de informaţii cu privire la mediere a muncii lucrătorului străin), 2006 (versiune actualizată la 27/03/2006)
Legea de angajare de muncitori de catre contractori, 1996 (versiune actualizata la 24/3/2010)
Regulamentele privind angajarea de muncitori  de către contractori (garanţie), 1996 (versiunea actualizata la 12/7/2010)
 Regulamente privind angajarea de muncitori de către contractori (aplicare pentru permis), 1996 (versiunea actualizata la 12/7/2010)
Regulamentele privind muncitorii străini (transferul muncitorului străin printre angajatori care sint agenti de forta de munca in clădire), 2006 (versiune actualizată la 04/27/2006)
Regulamentele privind muncitorii straini (Interzicerea ocuparea forţei de muncă in mod ilegal şi asigurarea unor condiţii echitabile) (locuinţe echitabile), 2000 (versiune actualizată la 07/30/2000)
Regulamentele privind muncitorilor străini (raportul la departmentul de salari), 2000 (versiune actualizată la 17/10/2006)
Legea privind service de ocupare a forţei de muncă, 1959 (versiunea actualizata la 24/3/2010)
Legea privind acordurile colective 1957 (versiunea actualizată după amendamentul nr 8, la 10/8/2009)
Regulamentele privind acordurile colective (procedura privind furnizarea de o ordine de extensie), 1975) (Actualizat la versiunea 19.8.1975)
Legea privind protecţia lucrătorilor (expunerea de infracţiuni si injurarea integritati sau  bunei administrări) -1997 (versiunea actualizată la 26/06/2008).
Sumarul drepturilor pentru muncitorii străin – drepturi conform Codului muncii

 
Acest sumar al drepturilor a fost întocmit de Responsabilul pentru drepturile muncitorilor străini de la Ministerul Industriei, Comerţului şi al Muncii, în cadrul competenţelor sale conform art. 1(a) din Legea muncitorilor străini nr. 5751 din 1991. Acest sumar al drepturilor prevede numai drepturile şi îndatoririle muncitorului străin conform legislaţiei muncii din Israel.
 
În plus faţă de drepturile de muncă, muncitorul străin are drepturi şi îndatoriri suplimentare, conform altor legi. Aceste drepturi şi îndatoriri se referă în special la problema permisului de şedere în Israel  pentru muncă. Competenţa de a urmări respectarea acestor drepturi şi îndatoriri, care nu se referă la muncă, aparţine Ministerului de Interne. 
 
Muncitorul străin angajat în Israel are aceleaşi condiţii de angajare ca şi un muncitor israelian. În plus fată de aceste condiţii, muncitorul străin primeste drepturi speciale şi angajatorul muncitorului străin are îndatoriri speciale şi suplimentare faţă de cele pe care le are angajatorul faţă de muncitorul israelian – precum dreptul la contract de muncă scris, asigurare medicală particulară şi cazare corespunzătoare.
 
Drepturile muncitorilor sunt reglementate şi prin acorduri colective şi ordine lărgite obligatorii muncitorilor şi angajatorilor care sunt în relaţii de muncă în domenii de lucru speciale (de exemplu reglementări colective referitoare la drepturile lucrătorilor din constructii; agricultură, lucrători de la servicii de forţă de muncă etc.) De obicei acestea acordă muncitorilor drepturi suplimentare faţă de cele stabilite şi detaliate în legi.
O parte din acordurile colective au fost lărgite prin ordine aplicabile tuturor angajaţilor din economie (de exemplu cele referitoare la pensie, sărbători, bani şi altele). Fiecare muncitor şi angajator din ramura de activitate deosebită este solicitat să verifice care sunt acordurile şi ordinele de extindere actualizate referitare la domeniul propriu de activitate. Se pot obţine date actualizate despre acorduri colective şi ordine de extindere a acestora pe site-ul Ministerului Industriei Comerţului şi Muncii. 
 
Drepturile muncitorilor străini trebuie respectate indiferent de problema statutului legal al muncitorului în Israel
 
În cele ce urmează prezentam un extras din drepturile de bază şi îndatoririle principale ale muncitorului străin în Israel, conform legislaţiei muncii din Israel. Acest extras nu înlocuieşte legea, reglementările, acordurile colective şi particulare care sunt obligatorii la angajarea muncitorului în fiecare domeniu. Acest sumar reflectă situaţia juridică de la data redactării sale - 28.10.2012.
Sumarul acesta este redactat astfel încât pentru fiecare temă se începe cu un rezumat al conţinutului. 
Precizăm că toate condiţiile detaliate în acest sumar de drepturi sunt condiţiile minimale. Dacă s-au stabilit prin contract de muncă personal încheiat cu un muncitor străin, condiţii de lucru îmbunătăţite referitor la vreo temă, sau sunt menţionate în vreun document condiţii mai favorabile (de ex.: ordin lărgit, acord colectiv), condiţiile mai favorabile vor fi aplicabile înaintea celor prezentate aici, referitor la problema respectiva.  

Contractul de muncă
În cadrul legăturii între muncitorul străin şi angajatorul său, el trebuie să verifice înainte de data începerii lucrului, semnarea unui contract de muncă, scris în limba pe care o cunoaşte. Conform legii, angajatorul îi va preda angajatului o copie a contractului de muncă.
Legea muncitorilor străini stabileşte ce trebuie sa fie în contractul de angajare.Este indicat ca muncitorul să deţină şi un exemplar al contractului în limba ebraică.
Dacă s-a ajuns la acorduri ulterioare semnării contractului, care modifică vreuna din condiţiile contractului (inclusiv acordul prelungirii valabilitătii contractului pe încă o perioadă) – trebuie redactat un act adiţional în limba cunoscută de muncitor pe care acesta o citeşte, act care va fi semnat şi de muncitor şi de angajator. 
Este important să precizăm: în conformitate cu legislaţia israeliana este mai uşor de dovedit un acord scris decât un acord verbal. Din acest motiv angajatorul şi muncitorul trebuie să semneze contractul înainte de începerea efectivă a lucrului. 
Este important să precizăm: legea muncitorilor străini stabileşte ce trebuie să fie menţionat în contractul de muncă, printre altele şi următoarele: identitatea angajatorului ( cu completarea tuturor datele, inclusiv adresa, nr. de telefon, fax, etc.) şi a muncitorului, descrierea funcţiei, detalii despre salariu, elementele sale şi conexarea, datele plăţii salariului, lista reţinerilor din salariu, datele despre partea fiecăruia din plata condiţiilor sociale, data începerii lucrului şi data încheierii, numărul orelor de lucru pe zi, numărul zilelor de lucru într-o săptămână şi ziua de repaus, condiţii în caz de neplată, inclusiv concedii, zile de sărbătoare, zile de boală, detalii despre asigurarea de sănătate şi cazarea furnizată de angajator, date despre responsabilul cu drepturile muncitorilor străini la lucru din partea Ministerului Industriei, Comerţului şi al Muncii şi căile de contactare a acestuia.
Asigurarea medicală
Angajatorul muncitorului străin este obligat să reglementeze pentru muncitorii săi asigurare medicală particulară pentru toata perioada angajării. Angajatorul este dator să transmită muncitorului  un extras din Poliţa de Asigurare în limba cunoscută de el. “Pachetul de bază” care se va include în asigurarea medicală a muncitorului străin s-a stabilit prin ordinul care se poate găsi în site-ul de internet al Ministerului Industriei, Comerţului şi al Muncii. 
Asigurarea medicala are importanţă capitală pentru muncitorul străin, fără aceasta el nu va avea acoperire pentru tratamente medicale sau internare ale căror costuri sunt foarte ridicate.
Orice persoană care are nevoie de tratament medical va fi primită şi tratată la Instituţiile medicale din Israel în mod necondiţionat, dar, fără acoperirea asigurărilor, va trebui să plăteasca tratamentul.

Dacă societatea de asigurări refuză să acopere anumite situaţii sau tratamente, se poate face apel la hotărârea respectivă. În multe cazuri este necesar să se înainteze apelul în decurs de 21 de zile de la primirea notificării de refuz de la asigurator. Se poate înainta cerere la organizaţii menţionate la sfarşitului broşurii pentru a primi ajutor în acest domeniu.
Cazarea
Angajatorul trebuie să pună la dispoziţia muncitorului străin cazare mulţumitoare pentru toată perioada angajării sale la acest angajator şi înca 7 zile dupa încetarea perioadei de lucru.
Legea stabileşte că locuinţa va fi separată de locul de muncă în mod categoric şi clar, va fi accesibilă, comodă şi sigură, nu vor fi mai mult de 6 muncitori într-o cameră, zona de dormit va fi de cel puţin  4 mp pentru fiecare muncitor, fiecare muncitor va dormi singur în pat, vor fi dulapuri pentru haine sau sertare care se pot încuia, va fi încălzire electrică şi ventilaţie, bucătărie cu chiuvetă pentru fiecare 8 muncitori cel puţin, cu apă caldă şi rece, tacâmuri şi veselă, frigider, WC şi duşuri la depărtare accesibilă rapidă, duş şi chiuveta pentru fiecare 8 persoane, maşina de spalat daca sunt cel putin 8 muncitori în clădire, lumină electrică şi mijloace de stingere a incendiilor.
Repartizare la lucru prin intermediul firmelor de forţe de muncă
O parte din muncitorii străini care vin să lucreze în Israel, fac aceasta prin intermediul diverselor societăţi care au primit aprobare specială să fie intermediari ai muncitorului străin pentru munca în Israel.
Legea israeliană se referă într-un mod special la intermediarii care repartizează muncitori străini la lucru în Israel şi îi obliga la îndatoriri speciale. S-a stabilit că intermediarii (atât în Israel cât şi în afara Israelului) nu vor cere şi nu vor incasa de la solicitantul care caută de lucru, nici direct nic  indirect,  nicio plată legată de găsirea unui loc de muncă, decât dacă este permisă această plată. Plata permisă, la data redactării acestui îndreptar nu va depăşi suma de 3479,28 shekeli.
     În domeniul asistenţei şi domeniul agricol există norme stabilite de Ministerul de Interne care reglementează activitatea birourilor particulare care au primit aprobare să aducă muncitori în domeniul asistenţei celor ce au nevoie de îngrijire.
  Legea israeliană se referă într-un mod special la intermediarii care repartizează muncitori străini la lucru în Israel şi îi obligă la îndatoriri speciale.   
În cazul acestui articol, plata de mediere se va considera şi una din următoarele plăţi:
1) Plata care s-a incasat sau se va incasa referitor la ieşirea muncitorului străin din ţara sa de origine şi sosirea sa în Israel în scopul muncii;
2) Plata pentru primirea permisului şi vizei de şedere ca turist conform legii sau cerere de viză de lucru pentru a munci în Israel conform legii muncitorilor străini.
Solicitantul care caută de lucru are dreptul să reclame restituirea banilor de la cel care a incasat de la el, în ţară sau în străinatate plata care nu e conformă acestor instrucţiuni. Este recomandabil ca solicitantul căruia i s-au luat bani în mod nelegal să se adreseze autorităţilor din Israel pentru a se stopa acest obicei. Este recomandabil ca solicitantul care a căutat de lucru să aiba o dovadă scrisă referitor la suma plătită ( de exemplu o chitanţă de la cel care a incasat banii, cum a fost efectuată plata şi data plăţii.
În domeniul asistenţei şi în ramura agricolă  se poate lucra în Israel numai prin firme particulare care au permis de funcţionare în domeniul activităţii de intermediere cu muncitori străini.
Informaţii despre normele care reglementează activitatea acestor firme particulare care au permis de funcţionare în domeniul muncitorilor străini în îngrijire sau agricultură se pot obţine pe site-ul internet al Autorităţii Populaţiei, Imigrări şi Frontiere al Ministerului de Interne.
Angajarea prin intermediul firmelor pentru forţe de muncă: 
Prin lege, angajarea muncitorilor străini în Israel prin societăţi de forţe de muncă este interzisă. Excepţie de la regula care interzice angajarea muncitorilor străini de către antreprenori de forţe de muncă sunt muncitorii din următoarele domenii: 
 Muncitori străini angajati în domeniul construcţiilor. Angajarea muncitorilor străini în Israel în domeniul construcţiilor este permisă numai prin firmele de antreprenori de forţe de muncă care au primit permise de angajare a muncitorilor străini exclusiv pentru construcţii. 
Detalii despre aceşti  antreprenori  de forţe de muncă şi modul lor de funcţionare se pot obţine pe site-ul internet al Autorităţii Populaţiei, Imigrări şi Frontiere la Ministerul de Interne.
Regulile speciale referitoare la angajarea muncitorilor străini în cosntrucţii prin intermediul antreprenorilor de forţe de muncă sunt detaliate în îndreptarul special pentru muncitorii străini din construcţii sau în acest sumar de drepturi în cadrul “îndreptare” de pe acest site.
În angajarea  muncitorilor străini care lucrează la îngrijirea celor care necesită asistenţa sunt implicate societati de asistenţa. Aceste societati au primit permis special de la Institutul de Asigurări Naţionale să acorde asistenţă celor care au nevoie de îngrijire – şi care angajează aceşti muncitori – conform legii Asigurarilor Naţionale. Aceste societăţi plătesc o parte din salariul muncitorilor străini respectivi.
Nu este vorba de angajator al muncitorului străin în asistenţă: angajatorul rămâne tot timpul cel care primeste îngrijire. El este acela care are toate îndatoririle unui angajator faţă de muncitorul străin care îl îngrijeşte.
Firmele de asistenţă transferă alocaţia de asistenţa la care are dreptul angajatorul conform legii Asigurărilor Naţionale. De obicei ele transferă această alocaţie prin plata directă în contul de bancă al muncitorului străin, ca parte a salariului care i se cuvine pentru munca depusă la angajator – cel care are nevoie de asistenţa şi are dreptul la alocaţie. Angajatorul va primi de la firma de asistenţă „statul de plată” care este calculul părţii din salariu care s-a transferat conform alocaţiei de asistenţă la care are dreptul angajatorul după cum e menţionat mai sus.
Când un muncitor este angajat prin societate de forţe de muncă, această firmă împreună cu cel la care muncitorul lucrează de fapt au îndatoriri speciale conform Legii angajării muncitorilor străini prin firme de forţe de muncă nr. 5757 din 1996 şi legii muncitorilor străini nr. 5751 din 1991. De asemenea, se vor respecta în angajarea acestor muncitori toate legile speciale conform acordurilor colective de lucru din ramura respectivă de activitate.
Angajatorul care este antreprenor de forţe de muncă are îndatoririle oricărui alt angajator împreună cu îndatoriri  speciale. Legea care stabileşte că un antreprenor de forţe de muncă sau cel la care lucrează muncitorul străin de fapt  adică cel la care a fost trimis să lucreze de către antreprenrul de forţe de muncă) nu va primi şi nu va cere nicio plată de la muncitorul pe care l-a angajat sau l-a repartizat la muncă, pentru serviciile sale sau pentru restituirea cheltuielilor, nici direct, nici indirect
.
Legea muncitorilor străini stabileşte că în caz că un antreprenor de forţe de muncă care angajează un muncitor nu îşi respecta îndatoririle ca angajator al unui muncitor străin, muncitorul îl poate reclama, prin mijloace legale, îl poate chema la judecată pentru a îndeplini obligaţiile pe cel la care lucrează de fapt (la care a fost repartizat de catre antreprenorul de forţe de muncă) . Este vorba de obligaţii precum plata salariului, asigurarea condiţiilor de trai, asigurare medicală, cazare potrivită şi altele.
Protecţia muncii
Ca şi în cazul oricărui muncitor în Israel, şi în cazul muncitorilor străini legea obligă angajatorul să fie răspunzător de siguranţa  muncitorului la lucru.Referitor la această normă,  muncitorul va primi de la angajator şi din banii săi: instructaj înainte de începerea lucrului şi instructaje periodice ;echipament individual de protectie, ambianţa sigură de lucru.
Instructajul dinainte de începerea lucrului şi instructajele periodice în probleme de protecţie a muncii, specifice activităţii pe care o va desfăşura muncitorul, se va efectua în limba cunoscută de lucrător; 
Echipamentul individual de protecţie îi va apăra diferite părţi ale corpului în procesul muncii. De exemplu: masca de protecţie pentru respiraţie, bocanci de lucru potriviţi ramurii de activitate, casca de protecţie, ochelari de protecţie, mănuşi de protecţie, haine de lucru.
Ambianţa sigură de lucru în orice domeniu de activitate (sunt instrucţiuni generale şi instrucţiuni specifice pentru fiecare ramură a industriei, agriculturii, construcţiilor, etc.
Salariul 
Un muncitor străin care lucrează în Israel are dreptul cel puţin la plata salariului minim pentru munca efectuată.
 Salariul lunar minim (şi salariul minim la oră raportat la acesta) se stabilesc prin lege şi reprezintă  suma de 4,300 shekeli (salariul minim pe oră este 23.12 shekeli.
Chiar şi în cazurile în care muncitorul primeşte salariu după cantitatea de muncă efectuată (munca în acord) el are dreptul la cel puţin salariul minim sus-menţionat.
Pentru lucrul efectuat în plus faţă de orele de lucru ale zilei, muncitorii au dreptul la spor de salariu pentru orele suplimentare: pentru primele două ore suplimentare sporul este de 125% peste salariul convenit pentru ora de lucru obişnuita, şi pentru fiecare oră în plus sporul este de 150% faţă de ora obişnuită convenită.
Salariul se va plăti imediat după încheierea lunii de lucru şi nu mai târziu de ziua a noua a lunii următoare. Muncitorul care locuieşte departe de locul de muncă are dreptul, conform acordurilor de muncă colective şi lărgite, la “plata transportului”. Este vorba de suma de bani care să acopere costul transportului public cel mai ieftin la locul de muncă al muncitorului.
Chiar şi în cazurile în care muncitorul este angajat conform acordului de plată în funcţie de cantitatea de lucru efectuata (munca în acord) el are dreptul la tariful minim , care se va calcula dupa numarul de ore necesar pentru îndeplinirea lucrului în acord, pentru care s-a angajat.
Conform legii orelor de muncă şi de odihnă din Israel, ziua de lucru obişnuită se modifică în funcţie de numărul zilelor de lucru dintr-o săptămână, respectând acordurile colective din domeniul respectiv. În multe cazuri ziua de lucru obişnuită are 8 ore.
În zilele de vineri şi ajun de sărbatoare ziua de lucru este mai scurtă. Pentru lucrul efectuat în plus faţă de orele de lucru ale zilei, muncitorii au dreptul la spor de salariu pentru orele suplimentare: pentru primele două ore suplimentare sporul este de 125% peste salariul convenit pentru ora de lucru obişnuită, şi pentru fiecare oră în plus sporul este de 150% faţă de ora obişnuită convenită.
Există domenii de activitate speciale ( mai ales când e vorba de muncitori străini specialişti) în care permisul de angajare primit de angajatori îi obligă la plata unui salariu de bază mai mare decât salariul minim din Israel.
În plus, acordurile colective din domeniul construcţiilor stabilesc salariul minim mai mare pentru ora de lucru şi progam de lucru mai lung în funcţie de anotimp şi condiţii atmosferice. Trebuie să se ţină seama de faptul că în construcţii salariul muncitorilor străini se va plăti dupa cele mai bune acorduri de lucru colective.
Modalitatea de plată a salariului 
Conform legii privind salariul în Israel, angajatorul va plăti salariu muncitorului – inclusiv banii pentru sărbători, ore suplimentare şi alte sporuri care i se cuvin datorită muncii şi în timpul muncii – în numerar, dar este permisă plata prin cecuri sau cec poştal, daca această variantă a fost stabilită în acordul colectiv sau contractul de muncă ori acceptat de muncitor, în orice caz astfel ca muncitorul să îşi primească salariul la timp.
  Pentru evitarea neînţelegerilor în acest domeniu este indicat ca muncitorul şi angajatorul să fie de acord ca plata să se efectueze direct în contul bancar deschis în Israel pe numele muncitorului – şi administrat de acesta exclusiv – precizăm că si aceasta este una din condiţiile obligatorii din permisele de lucru acordate angajatorilor de muncitori străini în Israel.
Conform legii, în Israel, este permis, prin acordul scris al muncitorului, ca o parte a salariului să fie plătită prin mâncare şi băutură la anumite locuri de muncă, în afară de băuturi alcoolice şi numai dacă acest lucru s-a convenit prin acord colectiv sau contract de lucru sau este acceptat la locul de muncă şi numai dacă valoarea acestora nu este exagerată faţă de preţurile din economie. În domeniul asistenţei este obiceiul ca o parte a salariului muncitorilor să se dea în bani lichizi,  ca bani de buzunar săptămânali, iar o parte a salariului este reprezentată de mâncare şi băutură. Sumele exacte variază în funcţie de condiţiile de angajare ale fiecărui muncitor şi exista decizii juridice şi hotărâri diferite în această problemă.
În domeniul agricol se obişnuieşte ca o parte a salariului să fie mancarea şi bautura. Suma exactă diferă după condiţii şi locul de muncă şi există decizii juridice şi hotărâri diferite în această problemă.
.  
Termenul de plata a salariului
Conform legii de apărare a salariului în Israel, se va plăti salariul imediat dupa încheierea lunii de lucru pentru care se plateste, dar în orice caz nu mai târziu de ziua a noua dupa încheierea lunii de lucru.
Salariul care nu s-a plătit la termen se consideră conform legii ca plată întârziată şi muncitorul are dreptul să dea în judecată angajatorul solicitând în afara de salariul respectiv şi despagubiri şi indexare pentru întârziere.
Bani de transport
 Muncitorul care locuieste la o anumită distantă de locul de muncă are dreptul conform ordinului lărgit al acordurilor colective, să primeasca de la angajator „bani de transport”.  Este vorba de o suma care să acopere costul biletului la transportul public cel mai ieftin la locul de munca (în general este vorba de “abonament lunar”)
În orice caz, banii de transport la care are dreptul muncitorul nu vor depăşi 26.40 shekeli pe zi. Muncitorul care este dus la lucru şi înapoi de catre angajator, prin mijloacele de transport proprii, nu are dreptul la bani de transport.
Reţineri obligatorii din salariu
Din salariul muncitorului străin, ca şi din cel al muncitorului israelian, se vor efectua reţineri obligatorii înainte de plata salariului,  impozit pe venit şi plata pentru Asigurarile Naţionale.
Aceste reţineri sunt stabilite prin lege şi angajatorul le transfera direct la trezoreria statului – la autoritaţile fiscale şi Asigurarile Naţionale. Precizăm: există plăţi de impozit pe venit care sunt numai responsabilitatea angajatorului (de ex, taxa pentru muncitori străini) care nu se vor reţine de la muncitor ci le va plăti numai angajatorul.
Reţineri permise din salariu
Conform legii, angajatorul poate reţine din salariul muncitorului diferite sume.   Plata locuinţei – angajatorul poate reţine din salariul munncitorului o parte a costului apartamentului pe care i l-a oferit muncitorului dar numai până la o anumită suma stabilită de lege.
Plata pentru cheltuieli aferente locuinţei – angajatorul poate reţine din salariul muncitorului o parte a cheltuielilor care revin angajatorului pentru impozite locale, curent electric, gaz, apa, în procentul care ii revine muncitorului din locuinţa primită de la angajator.
Plata pentru asigurări medicale – angajatorul poate reţine din salariul muncitorului o parte din costurile supórtate de angajator pentru poliţa de asigurare medicală achiziţionată pentru lucrător conform legii muncitorilor străini. Suma permisă pentru reţinere este stabilită de nórmele referitoare la muncitorii străini.
Plata avansurilor primite – dacă s-au acordat avansuri în contul salarului din luna respectivă.
 Plata sumelor diferite stabilite prin acord între muncitor şi angajator pe care muncitorul trebuie să le restituie (precum imprumuturi, bilet de avión la ieşirea în concediu anual.
 Cotizaţia de membru în organizaţia de care aparţine muncitorul. Referitor la toate aceste reţineri, angajatorul trebuie să aibă dovada ca a platit súmele pe care le-a reţinut din salariul muncitorului şi partea respectivă trebuie suportată de muncitor.
Este interzis ca totalul reţinerilor (şi cele care nu sunt pentru cazare şi asigurare medicală) să depăşească 25% din salariul muncitorului pe luna respectivă.
 Banii pentru cazare – angajatorul poate reţine din salariul muncitorului o parte din costul locuinţei pe care a pus-o la dispoziţia acestuia dar numai până la suma stabilită de normă. Suma permisă pentru reţinere din salariul muncitorului depinde de zona în care locuieşte (suma difera de la o zona geografică la alta).

Plata depinde şi de proprietatea asupra imobilului dacă este proprietatea angajatorului sau acesta a închiriat-o pentru muncitori de la o altă persoană. Legea stabileste că angajatorul trebuie să suporte cheltuielile locuinţei oferite muncitorului străin. Cu toate acestea el are dreptul să reţină din salariul muncitorului o parte din cheltuielile efective.
Dacă locuinta este proprietatea angajatorului, el poate reţine numai jumătate din sumele detaliate mai sus.
Contravaloarea cheltuielilor aferente locuinţei – angajatorul poate reţine din salariul muncitorului o parte din cheltuielile aferente locuinţei pe care le-a platit efectiv, precum taxe locale, curent electric, gaz, apa, în proporţie relativă la muncitor din locuinţa pe care i-a furnizat-o angajatorul pe cheltuiala sa. Suma permisă pentru reţinere conform normelor din legea muncitorilor străini (normele stabilesc valoarea reţinerilor pentru locuinta muncitorului) este suma maximală permisă pentru a fi reţinută dar este posibil să se reţină sume mai mici (în funcţie de cheltuielile efective ale angajatorului. Pentru lucrătorii din asistenţa socială suma reţinută nu va depăşi 79,41 shekeli.
Pentru muncitorii din alte ramuri – suma maximală permisă este 92.36 shekeli.
Plata pentru asigurare medicală – angajatorul poate reţine din salariul muncitorului valoarea unei părti din banii plătiţi de angajator pentru poliţa de asigurare pe care a achiziţionat-o din banii săi pentru muncitor. Suma permisă pentru reţinere este stabilită de legea muncitorilor străini. 
Daca este vorba de muncitor din ramura îngrijirii asistaţilor - suma permisă pentru reţinere nu va fi mai mare decat ½ din suma plătită efectiv de către angajator sau 124.73 shekeli, suma cea mai mica dintre acestea.
Daca este vorba de alt muncitor – suma permisă pentru reţinere va fi 1/3 din suma platita de angajator sau 124.73 shekeli, suma mai mica dintre acestea.
Restituirea  avansurilor -  care s-au platit muncitorului de catre angajator în contul salarului din luna lucrată (şi numai daca aceste avansuri nu depăsesc salariul muncitorului pe ultimele 3 luni de lucru
Diverse plăţi care s-au convenit între muncitor şi angajator care acesta le suporta dar muncitorul trebuie să le restituie) cum ar fi imprumuturi, bilete de avion pentru plecarea muncitorului în concediul anual şi altele
.
Cotizaţia de membru al unei organizaţii din care face parte muncitorul
Referitor la reţinerile permise din salariul muncitorului, angajatorul trebuie să dovedească ca a efectuat de fapt plăţile pe care le-a reţinut din salariul muncitorului, şi care trebuiesc suportate de muncitor,  fie conform legii, fie conform acordului prealabil, specificat în mod expres, în scris, al muncitorului referitor la suma care i s-a retinut din salariu.
Conform normelor pentru muncitorii străini, referitoare la reţineri din salariu pentru cazare şi cheltuieli aferente şi pentru asigurare medicală, suma tuturor reţinerilor nu poate depăşi 25% din salarul lunii respective, exceptând cazul în care este vorba de ultima luna de lucru când se pot reţine toate sumele datorate de muncitor angajatorului din ultimele 3 luni de muncă pe care muncitorul nu le-a restituit până la acea dată.
Statul de plată
Conform legii de apărare a salariului, angajatorul este obligat să elibereze stat de plata detaliat. Angajatorul va preda muncitorului statul de plata nu mai târziu de ziua a 9-a a lunii de după luna pentru care se face plata. 

Conform legii de apărare a salariului, angajatorul este obligat să elibereze stat de plată în care sunt specificate următoarele: 
Datele muncitorului şi ale angajatorului
a) Numele de familie, prenumele şi numărul de identitate al muncitorului;
b) Numele angajatorului, numărul de identitate sau numărul de înregistrare al societăţii, sediul social şi locul de muncă al angajatorului;
c) Data la care a început lucru; 
d) vechimea cumulată la angajator sau la locul de muncă, cea mai mare din ele.
Perioada pentru care este calculat salariul
1. perioada calendaristică pentru care este platit salarial;
2. numărul de zile şi de ore lucrate la locul de munca în perioada pentru care e platit;
3. numărul zilelor lucrătoare în care a lucrat efectiv în perioada pentru care e plătit;
4. numărul orelor lucrate efectiv în perioada pentru care e platit salariul; dacă muncitorul este platit conform art. 30 (a) (6) din legea orelor de muncă şi odihnă muncitor cu încadrare specială care nu poate fi retribuit după orele de lucru – ca de ex.îngrijitorii) trebuie specificat acest lucru în mod expres;
5. numărul zilelor de concediu luate în acea lună şi totalul zilelor rămase;
6. numărul zilelor de boală luate în această perioada şi numărul zilelor rămase.
Salariul plătit muncitorului
1. valoarea salarului plătit pentru ora de lucru;
2. salariul obişnuit;
3. alte plăţi, în plus faţa de salariul obişnuit, inclusiv sporul pentru orele suplimentare şi de odihnă săptămânală, randament în muncă, bani de recuperare, bani de concediu, bani de concediu medical şi aşa mai departe; în acest aliniat trebuie detaliate sporurile, pentru câte unităţi se plătesc, dacă se plătesc dupa unităţi şi suma plătită;
4. totalul salariului şi al sporurilor impozabile precum şi suma cumulată impozabilă pentru tot anul financiar respectiv;
5. totalul salariului şi al sporurilor pentru care se plăteşte asigurare naţională şi suma impozabilă cumulată pe tot anul financiar;
6. totalul salariului şi al sporurilor după care se calculează drepturile de pensie sau alte drepturi sociale, care se vor detalia după categoria drepturilor luate în considerare în calculul salariului.

Dacă vreuna din sumele de pe statul de plată se referă la altă perioadă decât perioadă pentru care se calculează salariul, alineatul 4(1) trebuie specificat pentru ce se acordă aceste plăţi.
Reţineri

1. reţinerea impozitului pe venit;
2. reţinerea impozitului pentru Asigurarile Naţionale ;
3. plata asigurării de sănatate;
4. reţinere pentru fondul de pensii cu menţiunea perioadei pentru care se reţine şi suma respectiva;
5. orice altă reţinere care se va denumi şi pentru care se va preciza suma;
6. totalul reţinerilor.
Plata angajatorului pentru condiţiile sociale ale muncitorului care nu sunt platite direct muncitorului şi nu sunt reţinute din salariu, inclusiv contribuţia angajatorului la fondul de pensii.
Detaliile retribuţiei
1. suma totală (brută) care i se cuvine muncitorului la data salariului;
2. suma (netă) care i se cuvine muncitorului;
3. modalitatea de plată, pentru salariul plătit direct, conform articolului 6 al legii.
Trebuie menţionat factorul prin care se efectuează plata, dacă e vorba de cont bancar, numărul contului şi datele băncii. 
Salariul minim lunar sau salariul minim pe oră, conform legii nr. 5747 din 1987, trebuie actualizat pentru perioada pentru care se efectuează plata; pentru muncitorii care nu au împlinit 18 ani trebuie menţionat în statul de plată, salariul minim stabilit conform legii în funcţie de vârsta muncitorului.
Angajatorul trebuie să dea statul de plată salariatului nu mai târziu de ziua a 9-a a lunii următoare celei pentru care se plăteşte muncitorului acest salariu.
Legea nu obligă angajatorul din domeniul asistenţei – îngrijirii, care este doar o persoană care angajează un muncitor şi nu pentru afacerea sau ocupatia sa, să elibereze state de plată. 
Totuşi este recomandat ca un astfel de angajator să aibă un stat de plată pe care să îl predea angajatului cu detalii despre orele lucrate pentru a evita divergenţe sau litigii eventuale în viitor în această problemă.
 Înregistrarea orelor de lucru, de odihnă şi de concediu:
Conform regulamentului orelor de lucru şi odihnă, orele lucrate se înregistrează pentru fiecare muncitor, inclusiv pentru muncitorii străini, la locurile de muncă, sau de exercitare a meseriei sau de servicii publice.
Legea specifică datele care vor fi cuprinse într-un tabel. Tabelul cu orele lucrate trebuie să fie redactat în limba pe care muncitorul o citeşte şi o înţelege şi el trebuie să aprobe tabelul. Angajatorul va da muncitorului o copie a acestui tabel. 

Foaia de pontaj trebuie să menţioneze orele de lucru, orele de odihnă, zilele de concediu sau zilele de boală luate de muncitor.
Tabelul se va referi în mod general la fiecare zi de lucru şi va avea următoarele date:
1. numele de familie, prenumele şi numele tatălui muncitorului;
2. numărul de identitate/ paşaport;
3. adresa;
4. data începerii lucrului la acest angajator;
5. orele de lucru;
6. orele de odihnă săptămanală;
7. orele suplimentare;
8. sporul pentru orele suplimentare;
9. sporul pentru lucrul în zilele de odihna ale săptămanii;
10. încheierea lucrului la angajator.
Conform legii muncitorilor străini – pentru folosirea permisului primit de angajator ca să lucreze cu muncitori străini, trebuie să deţină acest tabel cu orele în care a lucrat salariatul şi zilele în care acesta a absentat de la lucru (concediu, boală sau orice alt motiv).
Angajatorul va transmite muncitorului copie a  acestui tabel - fişă de prezenţă. 
Precizăm: această obligaţie nu se referă la un asistat care are un singur îngrijitor. Totuşi este indicat ca şi acest angajator să deţină şi să predea angajatului împreună cu statul de plată tabelul cu orele lucrate pentru a evita neînţelegeri sau litigii ulterioare în această privinţă.
Pe foaia de pontaj se vor menţiona orele lucrate, orele de odihnă, zilele de concediu şi zilele de boală luate de muncitor.
Dreptul la odihna săptămânală şi pauza în timpul zilei de lucru
Conform legii orelor de lucru şi odihnă, fiecare muncitor are dreptul la 36 de ore de odihnă continuă.
 Cine lucrează în zilele de odihnă săptămânală are dreptul la 150% plata pentru fiecare oră lucrată astfel. În plus, muncitorul are dreptul la ore de odihnă în alte zile decât cele în care a lucrat în orele de odihna săptămânală.
Conform legii orelor de muncă şi odihnă, pentru o zi de lucru de 6 ore, muncitorul are dreptul la pauza de 3/4 ora pentru odihnă. În ajunul zilei de odihnă săptămânală  pauza va fi de 1/2 de oră. Dacă i se cere muncitorului să  lucreze în pauză, i se va plăti acest timp, dacă nu, pauza nu este plătită.
            Conform legii orelor de muncă şi de odihnă, între două zile de muncă trebuie să fie 8 ore de odihnă.
Subliniem – în domeniul asistenţei-îngrijirii, există regulamente speciale referitoare la orele de lucru şi de odihnă, diferite în funcţie de împrejurări.
De aceea este indicat ca înainte de începerea lucrului, îngrijitorul şi cel îngrijit să primească consult referitor la împrejurările de lucru, orele de muncă şi de odihnă şi retribuţia pentru lucrul în orele de odihnă    
Dreptul la concediu
Conform legii concediului anual, muncitorul are dreptul la zile de concediu plătite.
Numărul zilelor de concediu depind de vechimea muncitorului la lucru; pentru fiecare din primii  4 ani de lucru muncitorul are dreptul la 14 zile de concediu anual, iar din anul al cincilea – 16 zile de concediu.
Conform legii, nu se vor considera "zile de concediu" zilele în care nu se lucrează, cum ar fi: zilele de sărbătoare conform legii sau obiceiurilor locului; concediul de naştere; concediul de boală, zile de doliu, zile de grevă, de preaviz înainte de încheierea lucrului.
În zilele în care muncitorul este în concediu legal, angajatorul va plăti banii de concediu, salariul obişnuit pe care l-ar fi plătit dacă muncitorul nu ar fi luat concediu în acele zile.
Perioada de concediu trebuie stabilită cu 14 zile înainte, împreună cu angajatorul dacă este vorba de concediu de peste 7 zile consecutive.
Numărul zilelor de concediu depinde de vechimea muncitorului la lucru; pentru fiecare din primii  4 ani de lucru muncitorul are dreptul la 14 zile de concediu anual, iar din anul al cincilea  la 16 zile de concediu. Există reguli diferite de calcul al concediului de odihna pentru muncitorul care a lucrat numai o parte a anului la angajator şi cel care a lucrat cu salariu la oră sau la zi faţă de cel care lucreaza cu salariu fix lunar pentru luna completă de lucru.
În acord cu angajatorul, muncitorul poate lua uneori numai 7 zile de concediu într-un an şi restul să îl treacă pentru anul următor.
Drepturi de recuperare
Conform ordinului lărgit referitor la acordurile colective ale muncitorilor din Israel, fiecare muncitor are dreptul să primească banii pentru cheltuieli de recuperare şi odihnă. Suma actualizată la data redactării acestui sumar, în majoritatea locurilor, este 374 shekeli pentru o zi de recuperare. 
Muncitorul are dreptul la zile de recuperare în funcţie de vechimea în muncă -
- pentru primul an de muncă – 5 zile.
- pentru anul al doilea şi al treilea – 6 zile.
- pentru anul al patrulea şi până la al zecelea – 7 zile.
De obicei banii de recuperare se plătesc odată pe an de obicei între lunile iunie- septembrie.

Dreptul la concediu de boală
Conform legii, pentru concediul de boală din Israel, muncitorul care a absentat din motive de boală are dreptul la "banii de boală". "Banii de boală" reprezintă 75% din salariul pe care l-ar fi primit dacă ar fi lucrat în acea perioadă şi nu ar fi fost bolnav. 

Perioada în care muncitorul are dreptul la „plata concediului medical" nu va depăşi  perioada de o zi şi jumătate pentru fiecare lună lucrată la acelaşi angajator sau în acelaşi loc de muncă, şi nu mai mult de 90 de zile. Este interzisă concedierea unui salariat care a lipsit din motive de boala. Banii concediului de boală se consideră salariu în orice sens al termenului.
Dacă medicul a stabilit, în urma analizelor efectuate, că datorită vreunei restricţii medicale salariatul nu poate efectua, o perioadă de timp, activitatea pentru care a fost angajat sau o poate efectua numai parţial, iar angajatorul i-a oferit o altă funcţie cu normă întreagă sau parţială în acelaşi loc de muncă, el nu va mai avea dreptul la "banii de boala", dar salariul lui nu va fi mai mic decât salariul pe care l-ar fi primit de la locul anterior, conform calculului “indemnizaţiilor de boală”.
Perioada pentru "banii de boală" nu va depăşi o zi şi jumătate pentru fiecare lună lucrată la acelaşi angajator şi un va putea fi mai mare de 90 de zile.
Este interzisă concedierea muncitorului care absentează din motive de boală, în perioada dreptului la concediu de boală care s-a acumulat conform legii sau conform acordului colectiv, şi asta până la perioada maximă (exceptând cazul în care notificarea despre concediere s-a trimis înainte de absenţa muncitorului din motive de boală).

Banii pentru concediu de boală se considera salariu în orice inţeles al termenului.
Dreptul la pensie
Fiecare muncitor şi aici se includ şi muncitorii străini au dreptul să li se depună bani lunar pentru pensie.Originea acestui drept este în ordinea lărgită a acordului colectiv general în acest domeniu.
Este vorba de banii pe care fiecare angajator trebuie să îi depună în contul “economiei pentru pensie” în beneficiul compensaţiei de concediere pe care va trebui să le plătească muncitorului când se vor încheia relaţiile de muncă.
Conform ordinului largit, banii pentru economia pentru pensie sunt constituiţi din contribuţia muncitorului - o parte şi o parte din banii angajatorului.. 
Accident de muncă
Conform ordinului referitor la accidente şi boli profesionale, angajatorul este obligat să raporteze autorităţilor dacă muncitorul pe care l-a angajat a fost vătămat în accident de muncă.
Obligaţia de a ajuta muncitorul să primească tratament medical dupa accident şi completarea formularelor pentru obţinerea drepturilor de la Asigurările naţionale.
Conform legii, muncitorul străin care a suferit un accident are dreptul la tratament medical şi beneficii de la Institutul de Asigurari Naţionale ca orice muncitor israelian. Angajatorul îl va ajuta să primească acest tratament. Este important să menţionăm că un muncitor care a fost victima accidentului de muncă şi a cerut drepturile de la Asigurările Naţionale, trebuie să solicite de la angajator să menţioneze în formular că este vorba de accident de muncă, acesta fiind un formular special numit B.L. 250. 

Încheierea relaţiilor de muncă
Dacă din vreun motiv oarecare muncitorul străin doreşte să înceteze relaţiile de muncă cu angajatorul – el poate să o facă fără nicio teamă şi este interzis să fie impiedicat să o facă.
 Sistarea lucrului este coordonată de instrucţiunile legii preavizului de demisie şi concediere şi în conformitate cu această lege muncitorul va comunica patronului că intenţionează să înceteze relaţiile de muncă dintre ei.

Perioada de preaviz depinde de vechimea în lucru a muncitorului la angajatorul său şi de felul angajării (dacă a primit salariu lunar sau salariu la oră ori la zi). În orice caz perioada de preaviz nu va depăşi o lună de zile.
Dacă muncitorul nu dă preaviz patronului, este posibil să i se reţină din salariul ultimei luni lucrate plata pentru lipsa preavizului.
 Preavizul se notifică astfel încât muncitorul să poată dovedi transmiterea, preferabil în scris, în limba pe care o înţeleg şi muncitorul şi angajatorul, prin poştă, respectiv scrisoare recomandată cu aviz de primire. Dacă muncitorul nu dă preaviz patronului, este posibil să i se reţină din salariul ultimei luni lucrate plata pentru lipsa preavizului (în valoarea salariului pe care ar fi trebuit să-l primească în perioada de preaviz obligatorie în care ar fi continuat să lucreze.

 Menţionăm că în perioada de preaviz muncitorul poate lipsi de la lucru în limite raţionale, în acord cu angajatorul în scopul găsirii unui alt loc de muncă.
Muncitorul străin trebuie să ţină minte că se află în Israel cu permis limitat şi numai pentru lucru. În caz că a iniţiat încetarea lucrului, el trebuie să anunţe imediat autorităţile de imigrare şi să reglementeze viza de şedere în Israel.
  Muncitorul care se află în Israel o perioadă de 30-90 de zile fără muncă înregistrată la autorităti (numărul zilelor diferă în funcţie de reglementările Ministerului de Interne, Autorităţii de Imigrări în diferite ramuri de activitate) dar lucrează la un patron care deţine permis de angajare în acelaşi domeniu de activitate cu cel menţionat la venirea în Israel, este pasibil de expulzare din ţară.
În unele domenii de activitate exista limitări în dreptul muncitorului de a iniţia încetarea lucrului, conform unor norme publicate din timp în timp de către Autoritatea de Imigrări şi aceste restricţii trebuiesc luate în considerare atunci când muncitorul decide să încheie relaţiile sale de muncă cu angajatorul.
Conform legii preavizului în caz de concediere şi demisie, angajatorul poate şi el să iniţieze încetarea relaţiilor de muncă cu salariatul. Angajatorul este obligat să dea preaviz muncitorului despre intenţia de a-l concedia. (perioada de preaviz este identică cu cea pe care trebuie să o dea muncitorul exceptând  anumite domenii (de ex. construcţii) în care reglementările pentru perioada de preaviz sunt diferite.
Toate regulile sus-menţionate, referitoare la perioada de preaviz  pe care o dă muncitorul patronului, sunt valabile şi invers, de la angajator la muncitor. Conform legii despăgubirilor, dacă un patron a concediat muncitorul, este obligat să îi plăteasca acestuia compensări de concediere.
Patronul este obligat să plătească compensarea de concediere la data la care îi plăteşte muncitorului ultimul salariu pentru perioada lucrată. Muncitorul căruia nu i s-au plătit compensări de concediere poate să dea în judecată patronul pentru a primi compensarea plus o altă despăgubire specială pentru neplata la timp a compensării de concediere.
 Există cazuri în care muncitorul are dreptul să primească despăgubiri chiar dacă concedierea nu a fost din iniţiativa angajatorului şi uneori chiar dacă el a iniţiat încetarea lucrului.
 Există alte cazuri în care muncitorul nu va avea dreptul la compensaţii de concediere chiar dacă încetarea lucrului a fost din iniţiativa patronului (cazuri destul de rare în care muncitorul a cauzat daune angajatorulu  într-un fel sau altul în decursul muncii).
 În caz de încetare a relaţiilor de muncă din cauza decesului patronului sau firma a ajuns la lichidare – muncitorul are dreptul la plata compensaţiei de concediere.
Există domenii de activitate în care permisul primit de angajator pentru a lucra cu muncitori străini îl împiedică să concedieze muncitorul în primul an de şedere în ţară. 
Este indicat să se verifice la Autoritatea de Imigrări care sunt reglementările referitoare la această temă.
Conform normelor care reglementează angajarea muncitorilor străini în domeniul construcţiil, aceştia au dreptul, la încheierea perioadei de lucru în Israel, să primească un “depozit” care s-a constituit în beneficiul lor în perioada de lucru.
Depozitul acesta include printre altele banii de compensare pe care trebuie să-i primeasca de la angajator la sfârşitul perioadei de lucru. Despre felul în care se acumulează banii de “depozit” şi modalitatea de plată se pot obţine informaţii la “normele corporaţiilor” publicate în situl Ministerul de Interne – Autoritatea de Imigrari la capitolul “norme” cu titlul “Statul Israel”.
Bibliografie selectivă
 Liban - Law on Foreign Workers (1964)
CODE du Travail - MAROC : Bulletin Officiel numéro 5210 du Jeudi 6 Mai 2004. Dahir num 1-03-194 du 14 Rejeb 1424 /11 septembre 2003 portant promulgation de la loi num 65-99 relative au Code du travail, 2004)

Code du Travail LIVRE VII. DISPOSITIONS SPÉCIALES, Chapitre II. Emploi de la main-d'oeuvre étrangère, art.258-271 et Chapitre III. Immigration des travailleurs en Tunisie, art.272-277
� � HYPERLINK "http://www.criticatac.ro/24849/muncitorii-migrani-taxonomie/" ��http://www.criticatac.ro/24849/muncitorii-migrani-taxonomie/�


� � HYPERLINK "http://www.wall-street.ro/articol/Careers/89945/Numarul-somerilor-din-tarile-arabe-ar-putea-ajunge-la-100-de-milioane-in-2020.html" ��http://www.wall-street.ro/articol/Careers/89945/Numarul-somerilor-din-tarile-arabe-ar-putea-ajunge-la-100-de-milioane-in-2020.html�





  �� HYPERLINK "http://epochtimes-romania.com/news/limitele-puterii-petrolului-arabiei---193576" ��http://epochtimes-romania.com/news/limitele-puterii-petrolului-arabiei---193576�








� Sunt prezentate selectiv, numai clauzele principale din Regulamentul de aplicare, ediţia 2011


� � HYPERLINK "http://www.jobsalert.ro/articol/235/cei-mai-apreciati-romani-sunt-cei-care-muncesc-in-emiratele-arabe" ��http://www.jobsalert.ro/articol/235/cei-mai-apreciati-romani-sunt-cei-care-muncesc-in-emiratele-arabe�


� � HYPERLINK "http://www.munca-emirate-qatar.ro/informatii-despre-Emiratele-Arabe-Unite-Qatar.html" ��http://www.munca-emirate-qatar.ro/informatii-despre-Emiratele-Arabe-Unite-Qatar.html�


�http://static.anaf.ro/static/10/Anaf/AsitentaContribuabili_r/Conventii/Emiratele%20Arabe%20Unite.htm


� � HYPERLINK "http://www.mae.ro/travel-conditions/3693" ��http://www.mae.ro/travel-conditions/3693�





� � HYPERLINK "http://www.egypt.gov.eg/english/laws/pdf/Book2.pdf" ��http://www.egypt.gov.eg/english/laws/pdf/Book2.pdf�





� � HYPERLINK "http://www.lnf.org.lb/migrationnetwork/mig2a.html#The%20legal%20framework" ��http://www.lnf.org.lb/migrationnetwork/mig2a.html#The%20legal%20framework�


� � HYPERLINK "http://www.refworld.org/docid/4c3c5fc57d.html" ��http://www.refworld.org/docid/4c3c5fc57d.html�





� http://www.sgg.gov.ma/Portals/0/Bo/bulletin/Fr/2004/BO_5210_Fr.pdf


�� HYPERLINK "http://www.droit-afrique.com/images/textes/Maroc/Maroc%20-%20Code%20travail.pdf" ��http://www.droit-afrique.com/images/textes/Maroc/Maroc%20-%20Code%20travail.pdf�





� � HYPERLINK "http://www.cnpas.org/content/cnpas/others/agreements/maroc.html" ��http://www.cnpas.org/content/cnpas/others/agreements/maroc.html�


�� HYPERLINK "http://www.emploi.gov.tn/fr/emploi/emploi-international/emploi-des-etrangers/attestation-de-non-soumission-au-visa-du-contrat-de-travail-les-pieces-a-fournir/" ��http://www.emploi.gov.tn/fr/emploi/emploi-international/emploi-des-etrangers/attestation-de-non-soumission-au-visa-du-contrat-de-travail-les-pieces-a-fournir/�


� http://tunis.mae.ro/node/804


� � HYPERLINK "http://www.ilo.org/dyn/eplex/termmain.showCountry?p_lang=en&p_country_id=138" ��http://www.ilo.org/dyn/eplex/termmain.showCountry?p_lang=en&p_country_id=138�


� � HYPERLINK "http://www.ilo.org/dyn/travail/docs/778/Labour%20Code%20Tunisia.pdf" ��http://www.ilo.org/dyn/travail/docs/778/Labour%20Code%20Tunisia.pdf�





� http://www.mae.ro/travel-conditions/3737


� http://www.portaldecomert.ro/Files/Indrumar_afaceri_Qatar_2009232823712.pdf


� http://www.qatarembassy.ro/Engleza/formulare/Viza%27s%20application%20form.pdf


� http://www.munca-emirate-qatar.ro/pdf/RitzCarlton.pdf


� http://www.munca-emirate-qatar.ro/pdf/QatarLuxuryGroup.pdf


� � HYPERLINK "http://www.moital.gov.il/NR/exeres/0FF73C51-E40E-48CF-9D21-5222D857301F,frameless.htm" ��http://www.moital.gov.il/NR/exeres/0FF73C51-E40E-48CF-9D21-5222D857301F,frameless.htm�





� � HYPERLINK "http://www.moital.gov.il/NR/exeres/0FF73C51-E40E-48CF-9D21-5222D857301F,frameless.htm" ��http://www.moital.gov.il/NR/exeres/0FF73C51-E40E-48CF-9D21-5222D857301F,frameless.htm�





�� HYPERLINK "http://www.moital.gov.il/NR/exeres/0FF73C51-E40E-48CF-9D21-5222D857301F,frameless.htm" ��http://www.moital.gov.il/NR/exeres/0FF73C51-E40E-48CF-9D21-5222D857301F,frameless.htm�





� � HYPERLINK "http://www.moital.gov.il/NR/exeres/96164780-A70F-4E17-99E7-4267F06C429F.htm" ��http://www.moital.gov.il/NR/exeres/96164780-A70F-4E17-99E7-4267F06C429F.htm�





�  � HYPERLINK "http://www.moital.gov.il/NR/exeres/96164780-A70F-4E17-99E7-4267F06C429F.htm" ��http://www.moital.gov.il/NR/exeres/96164780-A70F-4E17-99E7-4267F06C429F.htm�





� � HYPERLINK "http://www.moital.gov.il/NR/exeres/0FF73C51-E40E-48CF-9D21-5222D857301F,frameless.htm" ��http://www.moital.gov.il/NR/exeres/0FF73C51-E40E-48CF-9D21-5222D857301F,frameless.htm�





� � HYPERLINK "http://www.moital.gov.il/NR/exeres/0FF73C51-E40E-48CF-9D21-5222D857301F,frameless.htm" ��http://www.moital.gov.il/NR/exeres/0FF73C51-E40E-48CF-9D21-5222D857301F,frameless.htm�








PAGE  
2
DIRECŢIA STUDII ŞI DOCUMENTARE LEGISLATIVĂ


